Floyd Live Music Venue

ΝΕΓΡΟΣ ΤΟΥ ΜΟΡΙΑ "ΜΑΥΡΗ ΕΛΛΑΔΑ"
2026-04-18 19:00 - 23:30 UTC | FLOYD, Pireos 117, Athens, Greece
ΝΕΓΡΟΣ ΤΟΥ ΜΟΡΙΑ “ΜΑΥΡΗ ΕΛΛΑΔΑ” // 18.04.2026 // FLOYD
Ο Νέγρος του Μοριά, γνωστός και ως Black Morris, είναι ένας από τους πιο επιδραστικούς Έλληνες ράπερ που έχουν εμφανιστεί τα τελευταία χρόνια, τόσο για το απαράμιλλο flow του, όσο και για το εξαιρετικό stage performance του. Πρωτοσυστήθηκε στο κοινό μέσα από την συνεργασία του με τον Τάκι Τσαν στα tracks “Είμαι απλός” & “Πώς το χάρηκα” το 2010 και έκτοτε έχει εντυπωσιάσει με τις solo κυκλοφορίες και με τις συνεργασίες του. Η δισκογραφική του δουλειά «ΘΡΑCOΣ» του 2023, εγκαινίασε την δεύτερη φάση της καριέρας του, συνδυάζοντας ραπ με trap τεχνικές και ρεμπέτικα στοιχεία, κερδίζοντας επάξια τον ενθουσιασμό του κοινού, ενώ ακολούθησε το Thrasitato EP του 2024. Φέτος με το άλμπουμ “Μαυρη Ελλάδα” ξεκίνησε ένα νέο κεφάλαιο, ακόμη πιο δημιουργικό και δυναμικό, με σημαντικές συνεργασίες, αλλά πάντα με το δικό του, προσωπικό, ιδιαίτερο ύφος. Το αλμπουμ κατέκτησε την κορυφή τόσο στα charts, όσο και στις καρδιές του κοινού και μάλιστα η Guardian το κατέταξε στην δεύτερη θέση των Global Album Charts.
Μετά από ένα φοβερό sold out show στην Αθήνα τον Μάιο του 2025 και μια σειρά καταπληκτικών εμφανίσεων σε όλη την Ελλάδα, επιστρέφει στην πρωτεύουσα για να ανεβάσει τον πήχη ακόμη πιο ψηλά.
Doors Open: 19:00
Tickets 🎫
Early Bird: 15€
General Presale: 18€

Black Country, New Road
2026-04-25 20:00 - 23:30 | FLOYD, Pireos 117, Athens, Greece
Οι Black Country, New Road επιστρέφουν στην Αθήνα το Σάββατο 25 Απριλίου, στο Floyd Live Music Venue. Μετά τη θριαμβευτική πρώτη επίσκεψή τους, σε ένα κατάμεστο venue στα τέλη του 2023, οι έξι Άγγλοι φίλοι θα αποδείξουν ξανά γιατί παραμένουν μία από τις πιο συναρπαστικές μπάντες της σύγχρονης σκηνής — χωρίς να μοιάζουν με καμία άλλη.
Η πώληση των εισιτηρίων ξεκινά την Παρασκευή 23/1, στις 11:00, προς 30€ και για περιορισμένο αριθμό. Οι επόμενες φάσεις θα ανακοινωθούν στην πορεία.
Διάθεση:
Τηλεφωνικά – 211 7700000
Online – more.com
Φυσικά σημεία – https://www.more.com/el/physical-spots/
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Οι Black Country, New Road συστήθηκαν το 2021 με το “For the First Time” και μόλις έναν χρόνο μετά ακολούθησε το “Ants from Up There”. Και τα δύο άλμπουμ απέσπασαν διθυραμβικές κριτικές («η καλύτερη indie μπάντα που ακούσαμε ποτέ»), σημειώνοντας ταυτόχρονα και μεγάλη εμπορική απήχηση. Η αποχώρηση του τραγουδιστή και φίλου τους, Isaac Wood, τους οδήγησε στη σύνθεση νέων τραγουδιών με εντελώς διαφορετικό ήχο και ύφος, τα οποία αποτυπώθηκαν στο “Live at Bush Hall” – μια βαθιά συναισθηματική κατάθεση έξι φίλων που στάθηκαν δίπλα στον έβδομο, στη δύσκολη απόφασή του να πει αντίο.
Ελάχιστα ονόματα έχουν καταφέρει να επαναπροσδιορίσουν τόσο τον ήχο όσο και τον ίδιο τους τον εαυτό, όπως οι BC,NR. Το περσινό, τρίτο άλμπουμ τους, “Forever Howlong”, αποτελεί ακόμη μία απόδειξη πως κανένας δίσκος τους δεν μοιάζει με τον προηγούμενο – και πλέον είναι αδιαμφισβήτητο ότι ουδείς δημιουργεί μουσική όπως αυτοί.
Ένας τολμηρός «πίνακας» ήχων, από folk σε prog, μέσω baroque pop, jazz και alt rock «αγγιγμάτων», με τα φωνητικά να μοιράζονται ανάμεσα στα τρία κορίτσια – Tyler Hyde, Georgia Ellery, May Kershaw – και τους έξι στενούς φίλους να αποδεικνύουν έμπρακτα πόσο εξαιρετικοί μουσικοί είναι.
Το πόσο ιδιαίτερος και φιλόδοξος είναι αυτός ο δίσκος οφείλεται σε μεγάλο βαθμό και στον παραγωγό James Ford (Fontaines D.C., Arctic Monkeys, Depeche Mode, Blur). Τολμηρός και σύγχρονος, αποτελεί ακόμη μία ωδή στη φιλία και την αγάπη μέσα από κάθε δύσκολη στιγμή, με υπέροχα τραγούδια όπως τα “Happy Birthday”, “Besties”, “Two Horses” και το “Mary”, όπου τραγουδούν και οι τρεις μαζί.
Το Σάββατο 25 Απριλίου υποδεχόμαστε μία σπουδαία μπάντα που συνεχίζει με αυτοπεποίθηση και βρίσκεται ήδη στην καλύτερη στιγμή της πορείας της – μέχρι την επόμενη.
Follow BC,NR:
Official website Ι Facebook Ι Instagram Ι TikTok Ι Spotify Ι YouTube Ι Soundcloud
Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

Morad
2026-05-02 20:00 - 23:30 | FLOYD, Pireos 117, Athens, Greece
Ο Morad καταφθάνει στην Αθήνα το Σάββατο 2 Μαΐου, στο Floyd Live Music Venue. Το φαινόμενο της ισπανικής urban σκηνής έρχεται για το πρώτο headline show του στην Ελλάδα, για να αποδείξει πως η εποχή που ζούμε «απαιτεί» σταρ σαν κι αυτόν.
Η διάθεση των εισιτηρίων ξεκινά την Παρασκευή 6/2, στις 10:00, προς 27€ και για περιορισμένο αριθμό. Μετά την εξάντλησή τους, η τιμή θα διαμορφωθεί στα 30€, ενώ οι επόμενες φάσεις θα ανακοινωθούν στην πορεία.
Διάθεση εισιτηρίων:
Τηλεφωνικά: 211 7700000
Online: more.com
Φυσικά σημεία: https://www.more.com/el/physical-spots/
Floyd Live Music Venue: Πειραιώς 117, Γκάζι, Αθήνα (πλησίον Στ. Μετρό Κεραμεικός) / Τηλ.: 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Ο 27χρονος Ισπανός, με μαροκινές ρίζες, από το Οσπιταλέτ της Καταλονίας, κατάφερε μέσα σε ελάχιστα χρόνια όσα άλλοι δεν πετυχαίνουν σε μια ολόκληρη καριέρα, πηγαίνοντας συνειδητά κόντρα σε κάθε κανόνα της σύγχρονης μουσικής βιομηχανίας.
Πέρα από αλγόριθμους και επεμβατικές καμπάνιες marketing, ο Morad βγήκε νικητής αποδεικνύοντας πως το ένστικτο του κοινού εξακολουθεί να έχει τη δύναμη να ορίζει την επιτυχία.
Το μυστικό πίσω από το αλάνθαστο flow του – και το πώς μεταβαίνει φυσικά από drill σε trap και από κλασικό rap σε UK garage – είναι πως, στην πραγματικότητα, δεν έχει κανένα μυστικό.
Χωρίς δισκογραφική εταιρεία, χωρίς ραδιοφωνικό airplay και με τον ίδιο μάνατζερ του εαυτού του, διείσδυσε στα charts και έγινε το 2019 – και παραμένει – ένας από τους πιο επιτυχημένους καλλιτέχνες στην Ισπανία και σε δεκάδες ευρωπαϊκές χώρες.
Το δεύτερο τραγούδι του, “Un cuento”, αποτέλεσε την εκκίνηση μιας μη προμελετημένης επιτυχίας. Ακολούθησε μια εκκωφαντική πορεία με δίσκους όπως M.D.L.R (2019), Reinsertado (2023) και Reinsertado 2.0 (2023), καθώς και τραγούδια-ύμνους όπως τα “Motorola”, “Normal”, “Yo no voy”, “Cómoestán?”, “Soñar”, “Pelele”, “Cuando ella sale”, “Lo Que Tiene” και “Lamine” – τίτλος που παραπέμπει στον Yamal, φίλο του και σούπερ σταρ της Μπαρτσελόνα.
Με εκατομμύρια listeners στο Spotify, σημαντικές συνεργασίες με καλλιτέχνες από κάθε γωνιά του πλανήτη (όπως οι Ozuna, Eladio Carrión, Capo Plaza, Baby Gang, Central Cee, Lacrim, Rim’K και Naps), sold-out περιοδείες κι αμέτρητες εμφανίσεις σε φεστιβάλ, ο Morad αποτελεί πλέον σημείο αναφοράς της σύγχρονης urban σκηνής.
Η πραγματική του αξία, όμως, έγκειται στο ότι δεν έχει χάσει τις ρίζες του. Το αποτύπωμά του δεν μετριέται σε ακροάσεις και views, αλλά στον δρόμο: στα κινητά κάθε νέου, στα ακουστικά, στα αυτοκίνητα με τα παράθυρα κατεβασμένα, στους διαδρόμους των λυκείων – με ένα νέο single να «τρέχει» στο WhatsApp και μια ολόκληρη γενιά να έχει συνδεθεί άμεσα με κάθε κυκλοφορία του.
Follow Morad
Instagram | YouTube | Spotify | Apple Music | TikTok
Follow Floyd
Official Website | Facebook | Instagram | TikTok | YouTube

Katatonia / Opening Act: Universe217
2026-05-08 20:00 - 23:30 | FLOYD, Pireos 117, Athens, Greece
Οι Katatonia επιστρέφουν στην Αθήνα την Παρασκευή 8 Μαΐου, στο Floyd Live Music Venue.
Οι μελαγχολικοί Σουηδοί «βασιλιάδες» του metal, με τη μοναδική τους ικανότητα να μετατρέπουν τη σκοτεινή εσωστρέφεια σε καθηλωτική συναυλιακή εμπειρία, μάς καλούν σε ένα νέο κεφάλαιο της τεράστιας ιστορίας τους.
Η διάθεση των εισιτηρίων ξεκινά την Τετάρτη 17/12 στις 10:00, με πρώτη τιμή τα 35€, για περιορισμένο αριθμό. Οι επόμενες φάσεις προπώλησης θα ανακοινωθούν στην πορεία.
Ξεκινώντας από τη Στοκχόλμη το 1991, συστήθηκαν στη death/doom σκηνή, κυρίως μέσα από το επιδραστικό “Brave Murder Day”. Από τότε έως σήμερα, όμως, δεν αρνήθηκαν ποτέ την εξέλιξη, αψηφώντας είδη και στεγανά και εδραιώνοντας έναν απόλυτα αναγνωρίσιμο ήχο, με goth, shoegaze, alternative και prog στοιχεία, πάντα σε ζοφερά και βαθιά μελωδικά τραγούδια. Δίσκοι όπως τα “The Great Cold Distance”, “Viva Emptiness”, “Last Fair Deal Gone Down”, “Brave Murder Day” και “Night Is The New Day” στέκουν ως αμετακίνητοι ογκόλιθοι στην ιστορία του metal. Περισσότερα από τριάντα χρόνια μετά, οι Katatonia επανεφευρίσκουν τους εαυτούς τους με τον εξαιρετικό φετινό τους δίσκο “Nightmares as Extensions of the Waking State”, σηματοδοτώντας μια νέα εποχή και ίσως την πιο προσωπική δημιουργία του τραγουδιστή, ιδρυτή και βασικού συνθέτη τους, Jonas Renkse, ο οποίος δηλώνει υπερήφανος για το αποτέλεσμα.
Η εξέλιξη υπήρξε πάντα βασικό χαρακτηριστικό τους, με το συναίσθημα και την ατμόσφαιρα να παραμένουν σε πρώτο πλάνο – μαζί, φυσικά, με τη χαρακτηριστική φωνή του Jonas – κάτι που δυσκολεύει διαχρονικά κάθε προσπάθεια να «φορεθούν» στους Katatonia εύκολες ταμπέλες.
Στον φετινό δίσκο «συστήνονται» και οι δύο νέοι κιθαρίστες, Nico Elgstrand και Sebastian Svalland, οι οποίοι αντικατέστησαν τον Roger Öjersson και τον συνιδρυτή της μπάντας Anders Nyström, μετακινώντας εκ νέου τον ήχο σε πιο guitar-heavy μονοπάτια. Τραγούδια όπως τα “Thrice”, “In the Event Of” και “Wind of No Change” έχουν ήδη βρει θέση στις ζωντανές εμφανίσεις τους και αποδεικνύουν πως οι Katatonia παραμένουν γενναίοι, ευαίσθητοι και ταυτόχρονα σκοτεινοί και καταιγιστικοί – μια μεγάλη μπάντα που συνεχίζει ακάθεκτη, με νέο αίμα στη σύνθεσή της.
Follow Katatonia

Official | Facebook | YouTube | Instagram | Spotify | Bandcamp
Οι Universe217 θα είναι το opening act στην πολυαναμενόμενη εμφάνιση των Katatonia! Οι Universe217 παραμένουν ένα από τα σημαντικότερα συγκροτήματα του εγχώριου σκληρού ήχου.
Οι Αθηναίοι experimental doomsters, έχοντας ήδη τέσσερα άλμπουμ, δύο EP και ένα Live DVD, ετοιμάζουν το νέο τους, με τίτλο “Ominous” (φθινόπωρο του 2026), παντρεύοντας heavy και ambient ενορχηστρώσεις με την «σήμα κατατεθέν» φωνή της Τάνια.
Έχοντας μοιραστεί τη σκηνή με εμβληματικά ονόματα όπως οι Neurosis, Amenra, Anathema και OM, οι Universe217 έχουν καθιερωθεί ως ένα κορυφαίο live act!

Line-up:
Τάνυα Λεοντίου – Φωνητικά
Μάνος Γεωργακόπουλος – Κιθάρα
Νίκος Παναγιωτόπουλος – Μπάσο & ΠλήκτραΜάνος Γιακουμάκης – Τύμπανα

Follow Universe217
Facebook
Instagram
Bandcamp
YouTube Channel

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Atmosphere with special guests Sage Francis & ZooDeVille
2026-05-09 20:00 - 23:30 | FLOYD, Pireos 117, Athens, Greece
Οι Atmosphere έρχονται στην Αθήνα για μία εμφάνιση αντάξια της φήμης τους, το Σάββατο 9 Μαΐου, στο Floyd Live Music Venue! Το επιδραστικό hip-hop ντουέτο από τη Μινεάπολη θα βρεθεί για πρώτη φορά στη χώρα μας, σε μια ιστορική βραδιά που οι οπαδοί τους περίμεναν εδώ και χρόνια.
Mαζί τους στη σκηνή ο σπουδαίος Sage Francis και ο ανερχόμενος ZooDeVille!
Η διάθεση των εισιτηρίων ξεκινά την Παρασκευή 23/1 στις 10:00, στην τιμή των 32€ και για περιορισμένο αριθμό. Οι επόμενες φάσεις θα ανακοινωθούν στην πορεία.
Από αύριο, Τετάρτη, 21/1, 12:00, θα διατίθενται εισιτήρια μέσω ειδικής προπώλησης αποκλειστικά σε όσους είναι εγγεγραμμένοι στο newsletter της μπάντας.
Διάθεση εισιτηρίων: Τηλεφωνικά – 211 7700000 / Online – more.com
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Οι Atmosphere είναι χωρίς αμφιβολία ένα από τα πιο επιδραστικά hip-hop ονόματα της Μινεάπολης. Ο πολυσυλλεκτικός τους ήχος ξεκινά από τα 90s boom-bap beats και φτάνει μέχρι μελαγχολικές alt-rock μπαλάντες, με στίχους που προσαρμόζονται ιδανικά σε κάθε μουσικό υπόβαθρο. Για σχεδόν τρεις δεκαετίες, ο rapper και στιχουργός Sean “Slug” Daley και ο παραγωγός Anthony “Ant” Davis έχουν ακολουθήσει μια ασταμάτητη πορεία δημιουργίας, κυκλοφορώντας περισσότερα από 20 στούντιο άλμπουμ, EPs και side projects. Όλες οι κυκλοφορίες τους πραγματοποιούνται μέσω της δικής τους ανεξάρτητης δισκογραφικής εταιρείας, Rhymesayers Entertainment, την οποία συνεχίζουν να διατηρούν έως σήμερα. Μέσα σε αυτό το διάστημα, το καταξιωμένο δίδυμο έχει χτίσει μια σπουδαία κληρονομιά, φέρνοντας την ειλικρίνεια, την ταπεινότητα και τη συναισθηματική ευαισθησία στο προσκήνιο της μουσικής του. Παράλληλα, προκαλεί διαρκώς τον εαυτό του να εξελιχθεί, χωρίς να απομακρύνεται από τις μουσικές του ρίζες.
Ο Slug έχει αποδείξει ξανά και ξανά την ικανότητά του στην αφήγηση συναρπαστικών ιστοριών, αφήνοντας το προσωπικό του αποτύπωμα, ενώ ταυτόχρονα αποτίει φόρο τιμής στους rappers και τους συνθέτες που τον επηρέασαν. Ο Ant έχει ντύσει αυτούς τους στίχους με ήχους εμπνευσμένους από soul, funk, rock και reggae, καθώς και από τη μαγεία των πρωτοπόρων DJs και παραγωγών της hip-hop, δημιουργώντας τον χαρακτηριστικό του ήχο σε τραγούδια για τη ζωή, την αγάπη, το άγχος και τις αποτυχίες. Δίσκοι όπως το ντεμπούτο τους “Overcast” (1997), καθώς και τα “God Loves Ugly”, “When Life Gives You Lemons, You Paint That Shit Gold”, “Seven’s Travels”, “Lucy Ford: The Atmosphere EP”, “Southsiders”, αλλά και τραγούδια όπως τα “Camera Thief”, “Sunshine”, “Trying to Find a Balance”, “The Best Day”, “God Loves Ugly” και “Smart Went Crazy”, υπόσχονται μια βραδιά γεμάτη χαρά, χορό και αυθεντικό hip-hop.
Guest της βραδιάς θα είναι ο Sage Francis, ένας από τους πλέον αναγνωρισμένους στιχουργούς της underground hip-hop σκηνής των 00s και αφεντικό της Strange Famous Records.
Ο πρώτος ράπερ που υπέγραψε στην περίφημη Epitaph Records, επιστρέφει φέτος με νέο υλικό μετά από πολύχρονη απουσία.
Ο ZooDeVille, ράπερ και σκηνοθέτης, μέλος της κολλεκτίβας NOFUN! από το Λος Αντζελες, φέρνει την ενέργειά του, ως ένα από τα πλέον συζητημένα ονόματα της σκηνής.

Follow Atmosphere:
Official Website | Facebook | Instagram | TikTok | X | YouTube |
Spotify
Follow Floyd
Official Website | Facebook | Instagram | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

TINARIWEN
2026-05-16 20:00 - 23:30 | FLOYD, Pireos 117, Athens, Greece
TINARIWEN
The Haggar Tour
Σάββατο 16 Μαΐου 2026
Floyd Music Venue
Το τραγούδι της ερήμου
Οι Tinariwen έρχονται στην Αθήνα για μια μοναδική συναυλία το Σάββατο 16 Μαΐου στο Floyd, φέρνοντας μαζί τους την πνοή της ερήμου και τον ρυθμό μιας μουσικής που γεννήθηκε από την ίδια την ανάγκη για ελευθερία. Οι Tinariwen δεν είναι απλώς ένα συγκρότημα – είναι μια φωνή από την καρδιά της Σαχάρας. Μέσα από τις κιθάρες τους φυσά ο άνεμος του Σαχέλ, και σε κάθε νότα ακούγεται ο παλμός της Αφρικής που τους γέννησε. Τραγουδούν για τη γη, για τη νοσταλγία, για την ελευθερία που δεν είναι ποτέ δεδομένη.
TINARIWEN – TOUMAST TINCHA (OFFICIAL VIDEO)

Άνθρωποι που αντάλλαξαν τα όπλα με μουσικά όργανα, μετατρέπουν τον αγώνα σε ποίημα και τη σιωπή της ερήμου σε τραγούδι που ταξιδεύει πέρα από σύνορα και εποχές. Από τις αρχές της δεκαετίας του 1990, οι Tinariwen μεταμόρφωσαν τη μουσική της Σαχάρας σε παγκόσμιο φαινόμενο. Στη δεκαετία του 2000, η διεθνής αναγνώριση ήρθε μέσα από τη συμμετοχή τους σε φεστιβάλ Coachella, Glastonbury, WOMAD, Roskilde και το δικό τους Festival au Désert στο Μάλι και αργότερα στο Τιμπουκτού – ένα πραγματικό “Woodstock της Ερήμου”.
Tinariwen (+IO:I) – Sastanàqqàm

Συνεργάστηκαν με κορυφαίους μουσικούς όπως o Bono των U2 και οι Robert Plant, Carlos Santana, Thom Yorke, Jack White, Mark Lanegan, Daniel Lanois, Matt Sweeney, Kurt Vile, Alain Johannes, Warren Ellis, ενώ η μουσική τους άγγιξε και επηρέασε καλλιτέχνες όπως οι Red Hot Chili Peppers, White Stripes, Coldplay ακόμα και ο Brian Eno. Έχουν περιοδεύσει σε Ευρώπη, Αμερική, Ασία, Αυστραλία και Νέα Ζηλανδία, μεταφέροντας τον ήχο της ερήμου σε κάθε γωνιά του κόσμου. Τα live των Tinariwen είναι μια μυσταγωγία της ερήμου – μια εμπειρία πέρα από τη μουσική. Οι ρυθμοί της Σαχάρας σμίγουν με ηλεκτρικές κιθάρες που πάλλονται σαν καυτός αέρας πάνω στην άμμο, και οι φωνές τους – βαθιές, υπνωτικές, αρχέγονες – αφηγούνται την ιστορία ενός λαού που αντιστέκεται με ποίηση. Κάθε συναυλία τους είναι τελετουργία ελευθερίας, μια έκρηξη ψυχής που μετατρέπει τη σιωπή της ερήμου σε χορό, φωτιά και φως.
Robert Plant, Justin Adams & Tinariwen, Bataclan, Paris 2007

Οι Tinariwen έχουν κυκλοφορήσει εννέα άλμπουμ, με το Tassili να κερδίζει το 2012 το Grammy Award για Καλύτερο World Music Album. Το συγκρότημα έχει συνολικά τρεις υποψηφιότητες για Grammy και η μουσική του έχει αποσπάσει διθυραμβικές κριτικές από Rolling Stone, Mojo, Pitchfork και The Guardian, με το NPR να τους χαρακτηρίζει «τους αληθινούς επαναστάτες της μουσικής».
Tinariwen & Carlos Santana: Amassakoul

Με τις μακριές φορεσιές και τα τουρμπάνια των Τουαρέγκ, οι Tinariwen θεμελίωσαν έναν ήχο που ο κόσμος σήμερα αποκαλεί desert blues – τον ρυθμό που οι ίδιοι ονομάζουν assouf, λέξη που στη γλώσσα Tamasheq σημαίνει λαχτάρα, απώλεια, μοναξιά. Η μουσική τους είναι ένα εκρηκτικό μείγμα παραδοσιακών ρυθμών των Tuareg με blues, rock και ψυχεδελικά στοιχεία – οι κιθάρες τους, στεγνές και ηλεκτρισμένες, μοιάζουν να κουβαλούν την ανάσα του καυτού ανέμου, ενώ οι στίχοι τους, βαθιά πολιτικοί και ποιητικοί, μιλούν για ελευθερία, εξορία και μνήμη – ένα ποίημα από ήχους που ενώνει την επανάσταση με την προσευχή, τη δράση με τη σιωπή, την τόλμη με τη μελαγχολία.
Οι Tinariwen είναι ταξιδευτές – αφηγητές. Με κάθε συναυλία και κάθε τραγούδι, προσθέτουν ένα ακόμη κεφάλαιο στο έπος της Σαχάρας, κρατώντας ζωντανή τη φωνή και τη μνήμη του λαού τους.
Tinariwen (+IO:I) – Nànnuflày

Από τα βάθη του Azawad στο Μάλι, ο Ibrahim Ag Alhabib —γνωστός ως Abaraybone, το παιδί με τα σκισμένα ρούχα – έστησε τους πρώτους ήχους των Tinariwen μέσα στους προσφυγικούς καταυλισμούς της Αλγερίας. Παιδί, είδε τη βία να σημαδεύει τη ζωή του με την εκτέλεση του πατέρα του, και έφτιαξε την πρώτη του κιθάρα από ένα τενεκεδάκι, ένα ξύλο και ένα σύρμα φρένου ποδηλάτου. Όταν απέκτησε μια αληθινή κιθάρα, ο ήχος της έγινε το όχημά του: συνδύασε τις μελωδίες των Τουαρέγκ με τα μπλουζ του Ali Farka Touré και τη σύγχρονη αραβική ποπ, χαράζοντας έναν νέο μουσικό δρόμο.
Tinariwen (+IO:I) – Ténéré Tàqqàl (what has become of the Ténéré)

Η μουσική των Tinariwen: η έρημος σε ήχους
Στα τέλη της δεκαετίας του ’70, συνάντησε άλλους μουσικούς της κοινότητας και, ανάμεσα σε άμμο, φως και σιωπή, γεννήθηκαν οι πρώτες συνθέσεις — ύμνοι για την εξορία, την αντίσταση και την ελπίδα. Αντικαθιστώντας τα όπλα με κιθάρες, μετέτρεψαν τον αγώνα σε μουσική, γεννώντας έναν ήχο που, όπως είπε ο Brian Eno, «σε κάνει να νιώθεις τη θερμότητα και την απεραντοσύνη της ερήμου μέσα από τον ήχο».
TINARIWEN chaghaybou

Η μουσική τους κουβαλά τη φλόγα της ελευθερίας και τη μελαγχολία της απώλειας – ένα ταξίδι από τους καταυλισμούς του Μάλι ως τα μεγαλύτερα φεστιβάλ του κόσμου, όπου οι Tinariwen αφηγούνται την ψυχή ενός λαού που επιμένει να ονειρεύεται. Οι ρυθμοί τους ακολουθούν το υπνωτικό βήμα της καμήλας, ενώ οι ηλεκτρικές κιθάρες – ριζωμένες στην παράδοση της λύρας tehardent – μεταφέρουν τη ζέστη, το φως και τη σιωπή της πατρίδας τους. Στις συναυλίες τους, η έρημος ζωντανεύει: οι φωνές των Τουαρέγκ γίνονται συλλογική προσευχή και ο ήχος λάμπει σαν ήλιος στον ορίζοντα.
Οι στίχοι τους, γραμμένοι στα Tamasheq, αφηγούνται την ιστορία ενός λαού που επιμένει να αντιστέκεται· τραγουδούν την ελευθερία, την ταυτότητα και την αξιοπρέπεια, μετατρέποντας την έρημο σε σύμβολο ζωής, αντοχής και ονείρου.
Infinity Sessions | Tinariwen | Tiwàyyen

Ένας από τους επόμενους σταθμούς τους είναι και η Αθήνα, σε μια μοναδική εμφάνιση: το Σάββατο 16 Μαΐου 2026 θα βρεθούν στο Floyd. Σε μια ανοιξιάτικη νύχτα, οι Tinariwen θα ξεδιπλώσουν πάνω από την πόλη τις ιστορίες τους και θα μας ταξιδέψουν στην κοινή μας πατρίδα. Τη μουσική.
Ακολουθήστε τους Tinariwen
https://www.tinariwen.com/
Facebook | Instagram | X (Twitter) | YouTube | Spotify
Οι φωτογραφίες του newsletter είναι της Marie Planeille
Μπορείτε να τις κατεβάσετε σε μεγάλη ανάλυση από ΕΔΩ

Μείνετε συντονισμένοι στο facebook event της συναυλίας
TINARIWEN
The Haggar Tour
Σάββατο 16 Μαΐου 2026
FLOYD Live Music Venue
Πληροφορίες Εισιτηρίων
Η προπώληση ξεκινά τη Δευτέρα 3 Νοεμβρίου
Τιμές Εισιτηρίων
Early bird: 25 ευρώ
A’ φάση προπώλησης: 28 ευρώ
Σημεία Προπώλησης
Ηλεκτρονικά: more.com
τηλεφωνικά 211 7700 000
more spots
Nova | Public | Ευριπίδης
Floyd
Live Music Venue
Πειραιώς 117, Γκάζι 11854, Aθήνα
210 3416706
info@floyd.gr

Clutch
2026-05-23 20:00 - 23:30 | FLOYD, Pireos 117, Athens, Greece
Οι Clutch επιστρέφουν στην Αθήνα, το Σάββατο 23 Μαΐου, στο Floyd Live Music Venue, για μια βραδιά καταιγιστικού και παθιασμένου rock ‘n’ roll!
Πρόγραμμα: Πόρτες 20.00 ΛΔΛΜ 20.50 Clutch 22.00
* Eισιτήρια θα πωλούνται και στο ταμείο.
* Απαγορεύεται η είσοδος και η παραμονή ανηλίκων στον χώρο της εκδήλωση
Διάθεση:

Τηλεφωνικά στο 2117700000 / Online more.com / Φυσικά σημεία: https://www.more.com/el/physical-spots/
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Οι Clutch δημιουργήθηκαν το 1991, στο Maryland των ΗΠΑ. Σε μια πορεία που, όταν έρθουν ξανά στην Ελλάδα, θα έχει συμπληρώσει 35 χρόνια, το lineup της μπάντας παραμένει αδιαπραγμάτευτα σταθερό: Tim Sult (κιθάρα), Dan Maines (μπάσο), Jean-Paul Gaster (ντραμς) και, βέβαια, Neil Fallon (φωνή, κιθάρα) αποτελούν την τετράδα-μηχανή που παράγει ένα “διαβολικό” groove ‘n’ roll και ενώνει το heavy rock με τα blues και άλλα, φαινομενικά ετερόκλητα, στοιχεία που – στον πλανήτη των Clutch – μοιάζουν απόλυτα φυσιολογικά.
Από το ντεμπούτο άλμπουμ τους μέχρι σήμερα, παραμένουν απόλυτα προσηλωμένοι σε αυτό που κάνουν, ξεπερνώντας συνεχώς τον εαυτό τους και μεγαλώνοντας, εμπορικά και καλλιτεχνικά, με κάθε νέο τους βήμα.
Εκεί που πραγματικά μεγαλουργούν είναι η σκηνή, αφού πρόκειται για μια μπάντα που ζει για να δίνει συναυλίες, μπροστά σε οπαδούς κάθε ηλικίας. Στη χώρα μας το έχουμε διαπιστώσει πολλές φορές και το ίδιο θα συμβεί και σε αυτή την πολυαναμενόμενη επιστροφή τους, τέσσερα χρόνια μετά την σπουδαία εμφάνισή τους στο Release Athens!
Ετοιμαστείτε για μια βραδιά απόλαυσης με “Electric Worry”, “The Regulator”, “The Mob Goes Wild”, “X-Ray Visions”, “Earth Rocker”, “A Quick Death in Texas”, “Red Alert (Boss Metal Zone)” και “We Strive For Excellence”, “How to Shake Hands”, “Burning Beard”, “The Wolf Man Kindly Requests…” και πολλά ακόμα.

Follow Clutch
Official Website | Facebook | Instagram | YouTube
Οι ΛΔΛΜ θα είναι το opening act της εμφάνισης των Clutch το Σάββατο 23 Μαΐου, στο Floyd Live Music Venue!

Οι ΛΔΛΜ aka ADAM αποτελούν μία ιδιαίτερη παρουσία της ελληνικής εναλλακτικής σκηνής, κινούμενοι σε alternative rock/grunge μονοπάτια με έναν πολυεπίπεδο, ατμοσφαιρικό ήχο.
Το full length album της αθηναϊκής μπάντας “SUN” αποτυπώνει τη σκοτεινή αλλά ελπιδοφόρα κοσμοθεωρία τους μέσα από ψυχεδελικά και βαριά ηχοτοπία. Το “The Sun That Never Comes” αποτυπώνεται ιδανικά η ενέργεια των ζωντανών εμφανίσεών τους.
Με νέο line up και ανανεωμένη δημιουργική διάθεση, η αθηναϊκή τετράδα συνεχίζει να διευρύνει τα όρια του ήχου της, με τον νέο της δίσκο να αναμένεται να κυκλοφορήσει έως το τέλος του 2026.

Follow ΛΔΛΜ
Instagram | Facebook | Bandcamp | YouTube

Follow Floyd
Official Website | Facebook | Instagram | TikTok | YouTube
Floyd live music venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706

WESTSIDE GUNN Live in Athens
2026-05-29 20:00 - 23:30 | FLOYD, Pireos 117, Athens, Greece
WESTSIDE GUNN Live in Athens
“HEEL THE WORLD TOUR”
May 29, 2026
FLOYD
Ο Westside Gunn αρνείται διαχρονικά να περιοριστεί σε καλούπια, είτε καλλιτεχνικά είτε σε οποιονδήποτε άλλο τομέα. Όταν οι περισσότεροι καλλιτέχνες πηγαίνουν προς μία κατεύθυνση, εκείνος επιλέγει την αντίθετη, και το κάνει χωρίς καμία απολογία. Είναι ο ιδρυτής της επιδραστικής δισκογραφικής Griselda Records και ένας ιδιαίτερα σεβαστός και πολυδιάστατος δημιουργός, καλλιτέχνης, επιμελητής, δισκογραφικός παράγοντας, creative και fashion icon.
Ως σύγχρονος curator, ο Gunn έχει εξελίξει διαρκώς την ικανότητά του να δημιουργεί έργα που κινούνται ανάμεσα στον μαξιμαλισμό και τον μινιμαλισμό. Η τέχνη του αποκαλύπτεται στις λεπτομέρειες: τη μία στιγμή ξεχειλίζει από ένταση και πολυτέλεια, και την επόμενη δίνει προσεκτικά χώρο σε νέους MCs ή παραγωγούς να λάμψουν.
Ως ηγετική μορφή της Griselda, το αποτύπωμα του Westside Gunn είναι τεράστιο: πολιτισμικός καθοδηγητής, κορυφαίος curator, σπουδαίος καλλιτέχνης, A&R και επιχειρηματίας. Οι θαυμαστές έχουν συνηθίσει σε μια κυκλοφορία “Flygod” κάθε Οκτώβριο – και κάθε φορά καταφέρνει να παραδίδει κάτι απρόβλεπτο.

Σύνδεσμοι:Instagram – https://www.instagram.com/westsidegunn/?hl=enSoundcloud – https://soundcloud.com/WESTSIDEGUNN

*** Δεν επιτρέπεται βάσει νόμου η είσοδος σε άτομα ηλικίας κάτω των 18 ετών ***
Χώρος:FloydΠειραιώς 117, Αθήνα, 11854
See less

Kevin Bridges
2026-06-22 18:30 - 21:00 | FLOYD, Pireos 117, Athens, Greece
Ένας από τους πιο δυναμικούς εκπροσώπους του σύγχρονου βρετανικού stand-up έρχεται για πρώτη φορά στην Αθήνα.
Υπάρχουν κωμικοί που σε κάνουν να γελάς. Και υπάρχουν και εκείνοι που σε ξεβολεύουν, σε τσιγκλάνε, σε φέρνουν αντιμέτωπο με τον ίδιο σου τον εαυτό. Ο Kevin Bridges ανήκει ξεκάθαρα στη δεύτερη κατηγορία. Ένας από τους πιο αιχμηρούς και δημοφιλείς stand-up comedians της Βρετανίας, έρχεται στις 22 Ιουνίου για πρώτη φορά στην Ελλάδα με την παράστασή του “Here If You Need Me” και φέρνει μαζί του κάτι παραπάνω από αστεία: μια ολόκληρη κοσμοθεωρία.
Γεννημένος στη Γλασκώβη, ο Bridges δεν είναι ο κλασικός entertainer της εύκολης ατάκας. Είναι ο παρατηρητής της καθημερινότητας που μετατρέπει το ασήμαντο σε αποκαλυπτικό. Με λόγο καταιγιστικό, άμεσο και συχνά αφοπλιστικό, χτίζει ένα σύμπαν όπου το χιούμορ γίνεται εργαλείο κατανόησης. Και εκεί ακριβώς βρίσκεται η δύναμή του: σε κάνει να γελάς και, σχεδόν ταυτόχρονα, να σκέφτεσαι.
Η πορεία του μόνο τυχαία δεν είναι. Από τα πρώτα του βήματα στη σκηνή, μέχρι τα κατάμεστα στάδια και τις sold out περιοδείες σε Ηνωμένο Βασίλειο, Ευρώπη, Αυστραλία και Βόρεια Αμερική, ο Kevin Bridges έχει εξελιχθεί σε ένα από τα πιο ισχυρά ονόματα του σύγχρονου stand-up. Οι εμφανίσεις του στην τηλεόραση και τα live specials του έχουν αγαπηθεί από εκατομμύρια θεατές, ενώ η παρουσία του στο Netflix τον έχει φέρει ακόμη πιο κοντά σε ένα διεθνές κοινό που αναζητά κάτι αυθεντικό.
Η νέα του παράσταση, “Here If You Need Me”, που θα παρουσιαστεί στις 22 Ιουνίου στο FLOYD στην Αθήνα, συνεχίζει σε αυτή τη γραμμή. Πιο ώριμος, πιο διεισδυτικός, αλλά και πιο απελευθερωμένος από ποτέ, ο Bridges σχολιάζει τον σύγχρονο κόσμο με τρόπο που ακροβατεί ανάμεσα στο σαρκαστικό και το βαθιά ανθρώπινο.
Η άφιξή του στην Αθήνα δεν είναι απλώς μια ακόμα παράσταση. Είναι ένα γεγονός για το εγχώριο κοινό του stand-up comedy, που τα τελευταία χρόνια δείχνει όλο και μεγαλύτερη επιθυμία να γνωρίσει σημαντικούς καλλιτέχνες από τη διεθνή σκηνή.
Τα εισιτήρια για την παράσταση στις 22 Ιουνίου στο FLOYD έχουν ήδη κυκλοφορήσει και διατίθενται μέσω στου more.com:
https://www.more.com/gr-en/tickets/standupcomedy/kevin-bridges/
Εξασφαλίστε τη θέση σας εγκαίρως και ζήστε από κοντά μια από τις πιο δυνατές παραστάσεις stand-up της χρονιάς.

REDMAN (US) - Postponed
2026-07-05 20:30 - 23:30
TMR

ΑΝΑΚΟΙΝΩΣΗ ΑΝΑΒΟΛΗΣ

Σας ενημερώνουμε ότι, μετά από έκτακτη ενημέρωση που μόλις λάβαμε από το management του καλλιτέχνη, η προγραμματισμένη συναυλία του Redman, την Κυριακή 5 Ιουλίου, αναβάλλεται λόγω αιφνίδιας αλλαγής στο πρόγραμμά του.

Η νέα ημερομηνία διεξαγωγής της συναυλίας, η οποία θα πραγματοποιηθεί το φθινόπωρο του 2026, θα ανακοινωθεί εντός των επόμενων δύο εβδομάδων.

Όλα τα εισιτήρια παραμένουν σε ισχύ για τη νέα ημερομηνία. Σε περίπτωση που δεν μπορείτε να παρευρεθείτε, θα υπάρξει δυνατότητα επιστροφής χρημάτων.

Οι κάτοχοι ηλεκτρονικών εισιτηρίων θα λάβουν σχετική ενημέρωση και μέσω email.

The Sisters of Mercy
2026-09-12 20:00 - 23:30 | FLOYD, Pireos 117, Athens, Greece
The Sisters of Mercy
Σάββατο 12 Σεπτεμβρίου 2026 στο Floyd
Οι The Sisters of Mercy, ένα από τα πιο επιδραστικά συγκροτήματα στην ιστορία της ροκ μουσικής, επιστρέφουν στην Αθήνα για μια μοναδική συναυλία το Σάββατο 12 Σεπτεμβρίου 2026, στο Floyd.
Για περισσότερες από τέσσερις δεκαετίες, οι The Sisters of Mercy αποτελούν μια εμβληματική δύναμη της underground μουσικής. Το συγκρότημα σχηματίστηκε στο Leeds της Αγγλίας το 1980 και, παρότι το όνομά του προέρχεται από τραγούδι του Leonard Cohen, άντλησε έμπνευση από καλλιτέχνες όπως ο David Bowie, οι Slade και οι Velvet Underground. Ωστόσο, οι πιο στενοί ηχητικοί συγγενείς του εντοπίζονται στους Stooges, τους Motörhead και τους Suicide, επιρροές που συνέβαλαν στη διαμόρφωση ενός απολύτως διακριτού ήχου σε σχέση με άλλα συγκροτήματα της post-punk εποχής.
Με τον Andrew Eldritch στο επίκεντρο, η μπάντα συνδύασε έντονο ρυθμό, επιβλητικές μελωδίες και μια χαρακτηριστική φωνητική προσέγγιση, παρουσιάζοντας κλασικά albums όπως τα “Floodland” (1987) και “Vision Thing” (1990), αλλά και τραγούδια-ορόσημα όπως τα “Temple of Love”, “More”, “Lucretia My Reflection”, “This Corrosion” και “Dominion / Mother Russia”, που την κατέστησαν σημείο αναφοράς για τη ροκ μουσική.
Η υποκριτική φύση της μουσικής βιομηχανίας στη δεκαετία του ’90 προκάλεσε στον Andrew Eldritch έντονη δυσπιστία απέναντι στο δισκογραφικό σύστημα, οδηγώντας τον να στρέψει το ενδιαφέρον του κυρίως στις ζωντανές εμφανίσεις αντί στις ηχογραφήσεις. Παρά τον περιορισμένο αριθμό επίσημων studio κυκλοφοριών, οι The Sisters of Mercy έχουν αποκτήσει σχεδόν μυθικές διαστάσεις. Η δημοφιλία τους όχι μόνο δεν μειώθηκε, αλλά ενισχύθηκε με την πάροδο του χρόνου, ο πολυσχιδής και ευφυής rock’n’roll ήχος τους επηρέασε αναρίθμητα συγκροτήματα, ενώ οι ζωντανές τους εμφανίσεις αποτελούν διαχρονικά πόλο έλξης για ένα πολυσυλλεκτικό κοινό, διαφορετικών γενεών και μουσικών ακουσμάτων.
Παρά την απουσία νέας δισκογραφικής κυκλοφορίας, η συνθετική δραστηριότητα της μπάντας υπήρξε ιδιαίτερα έντονη τα τελευταία χρόνια, με την παρουσίαση πολλών νέων τραγουδιών που έχουν τύχει θερμής υποδοχής. Το υλικό αυτό φέρεται να αντλεί τα ισχυρότερα στοιχεία της κλασικής περιόδου τους, διατηρώντας ταυτόχρονα έναν απολύτως σύγχρονο χαρακτήρα, πιστό στο διαχρονικό μότο των The Sisters of Mercy να κινούνται «πάντα προς τα εμπρός».
Οι πρόσφατες κριτικές για τις ζωντανές τους εμφανίσεις κάνουν λόγο για το πιο δυνατό τους show εδώ και χρόνια, με τον Eldritch πλαισιωμένο από τις εξαιρετικές εμφανίσεις των Ben Christo, Kai, “Ravey” Dave Creffield και, όπως πάντα, του Doktor Avalanche. Προσθέστε σε αυτά ένα κινηματογραφικό light show και ένα setlist που συνδυάζει μεγάλες επιτυχίες, λιγότερο γνωστά κομμάτια και νεότερο υλικό, και έχετε τη συνταγή για μια εκρηκτική ζωντανή εμφάνιση.
Το Σάββατο 12 Σεπτεμβρίου, οι θρυλικοί The Sisters of Mercy θα βρεθούν στην Αθήνα και το Floyd, για μια βραδιά που αναμένεται να μείνει αξέχαστη.
_____________________________________________
The Sisters of Mercy
Σάββατο 12 Σεπτεμβρίου 2026 στο Floyd.
Οι πόρτες ανοίγουν: 20:00.
Προπώληση:

Τηλεφωνικά στο 2117700000
Online: https://www.more.com/gr-el/tickets/music/the-sisters-of-mercy/
Φυσικά σημεία: https://www.more.com/el/physical–spots/

Εισιτήρια: από 45€
*Οι μεταπωλητές των εισιτηρίων χρεώνουν έξοδα διαχείρισης ανάλογα με το τιμολόγιο τους.
Έναρξη προπώλησης: Παρασκευή 6 Φεβρουαρίου 2026 στις 11 π.μ.
ΠΛΗΡΟΦΟΡΙΕΣ:
musicboxproductions.gr & facebook.com/musicboxproductions.gr

Satyricon
2026-09-18 20:00 - 23:30 | FLOYD, Pireos 117, Athens, Greece
Οι Satyricon επιστρέφουν στην Αθήνα, μετά από πολλά χρόνια, την Παρασκευή 18 Σεπτεμβρίου στο Floyd Live Music Venue. Oι ηγέτες της νορβηγικής black metal σκηνής έρχονται για να μας αποδείξουν πως, σχεδόν 35 χρόνια από το ξεκίνημά τους, παραμένουν ανελέητοι και μεγαλειώδεις!
Η διάθεση των εισιτηρίων ξεκινά την Τετάρτη 10/12 στις 12:00, με πρώτη τιμή τα 34€, για περιορισμένο αριθμό. Οι επόμενες φάσεις θα ανακοινωθούν στην πορεία.
Πρωτοπόροι, ιδιοσυγκρασιακοί και μόνιμα «αιρετικοί», οι Satyricon οδήγησαν την ήδη ακμάζουσα black metal σκηνή των 90s σε νέους, ακόμη πιο σκοτεινούς και συναρπαστικούς δρόμους, με δίσκους που όρισαν το είδος, ενώ έγιναν και οι πρώτοι που υπέγραψαν σε πολυεθνική δισκογραφική.
Με τη μυθική τριπλέτα “Dark Medieval Times” (1993), “The Shadowthrone” (1994) και “Nemesis Divina” (1996) επέβαλαν το δικό τους μανιφέστο υπολογισμένης ψυχρότητας και δύναμης, με τη συνέχεια – με albums όπως τα “Rebel Extravaganza”, “Now, Diabolical” και “Deep Calleth Upon Deep” – να κάνει πράξη τα λόγια των δύο μόνιμων μελών τους, του frontman Satyr και του ντράμερ-θηρίου Frost: πως οι Satyricon αναζητούν με τόλμη νέα ηχητικά μονοπάτια, μένοντας πάντα πιστοί στον πυρήνα του black metal.
Με τη νέα δουλειά τους να αναμένεται μέσα στη νέα χρονιά, η τελευταία τους κυκλοφορία ήταν ο δίσκος “Satyricon & Munch” (2022), ένα project εμπνευσμένο από τα έργα του θρυλικού εικαστικού Edvard Munch, το οποίο συνόδευσε ηχητικά έκθεση στο διάσημο μουσείο.
Το φθινόπωρο του 2026 θα ξεκινήσει με μια βραδιά που θα τιμήσει όχι μόνο το black metal αλλά και τον σκληρό ήχο συνολικά, με τους Νορβηγούς βασιλιάδες να επαναφέρουν στη σκηνή ύμνους όπως τα “Mother North”, “Transcendental Requiem Of Slaves”, “The Pentagram Burns”, “Fuel For Hatred”, “K.I.N.G.”, ”Walk the Path of Sorrow”, ”Black Crow on a Tombstone”, σε ένα setlist που υπόσχεται καθαρτική ένταση και ατμόσφαιρα.
Follow Satyricon

Facebook | Youtube | Spotify | Instagram | YouTube | X
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Snarky Puppy
2026-09-19 20:00 - 23:30 | FLOYD, Pireos 117, Athens, Greece
Οι Snarky Puppy επιστρέφουν στην Αθήνα το Σάββατο 19 Σεπτεμβρίου, στο Floyd Live Music Venue, για μία από τις πιο ιδιαίτερες συναυλίες της χρονιάς.
Η πολυβραβευμένη κολεκτίβα από το Τέξας, με πέντε βραβεία Grammy στο ενεργητικό της, ξεκίνησε πριν από δύο δεκαετίες με σκοπό να επαναπροσδιορίσει τα όρια της σύγχρονης μουσικής. Με επιρροές που εκτείνονται από funk, rhythm & blues, hard rock και classic soul μέχρι μοντέρνα gospel, fusion και jazz, οι Snarky Puppy δεν είναι απλώς ένα jazz ή fusion σχήμα – και σίγουρα δεν είναι απλώς μια μπάντα που «τζαμάρει». Ίσως ο πιο εύστοχος χαρακτηρισμός να ανήκει στους The New York Times: «Αποδεχτείτε τους για αυτό που είναι, αντί να τους κρίνετε για αυτό που δεν είναι».
Η γενική διάθεση των εισιτηρίων ξεκινά την Παρασκευή, 20 Φεβρουαρίου, στις 10:00, προς 40€ και για περιορισμένο αριθμό. Οι επόμενες φάσεις θα ανακοινωθούν στην πορεία.
Την Τετάρτη, 18/2, από τις 10:00, θα διατίθενται εισιτήρια μέσω ειδικής προπώλησης. Περισσότερες πληροφορίες στα επίσημα κανάλια του συγκροτήματος.
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Σε μια διαδρομή που ήδη διαρκεί κάτι παραπάνω από 20 χρόνια, περισσότεροι από 40 μουσικοί έχουν περάσει από τις τάξεις των Snarky Puppy, όλοι με σημαντική διαδρομή και συνεργασίες δίπλα σε κορυφαία ονόματα της διεθνούς σκηνής, όπως οι Prince, Aretha Franklin, David Bowie, Boston Symphony Orchestra, Chicago Symphony Orchestra, Kendrick Lamar, Erykah Badu και Snoop Dogg.
Στις ζωντανές εμφανίσεις τους, ο μπασίστας και ιδρυτής του σχήματος Michael League λειτουργεί ως «ελεγκτής κυκλοφορίας», δίνοντας σε κάθε μουσικό ελευθερία αυτοσχεδιασμού, πάντα όμως μέσα στα όρια της σύνθεσης. Το αποτέλεσμα είναι μια δυναμική, σχεδόν οργανική σκηνική εμπειρία, όπου η ακρίβεια συναντά τον αυθορμητισμό.
«Το ηχοτοπίο μας έχει επεκταθεί δραματικά με την πάροδο των ετών», λέει ο League. «Όταν ξεκινήσαμε, ήμασταν πιο jazz, πιο εγκεφαλικοί. Μέσα από τη σκηνή του Ντάλας γίναμε πιο groovy, πιο συναισθηματικοί. Εστιάσαμε στην επικοινωνία ενός σαφούς μηνύματος, κατανοητού από κάθε ακροατή, χωρίς να κάνουμε εκπτώσεις».
Σταθεροί στον κανόνα της διαρκούς ανανέωσης, κάθε νέα δισκογραφική δουλειά τους ανοίγει ένα διαφορετικό κεφάλαιο: «Κανένας δίσκος μας δεν μπορεί να ακούγεται όπως ο προηγούμενος».
Τον Ιανουάριο του 2025, οι Snarky Puppy συνεργάστηκαν ξανά με τη Metropole Orkest, το υβριδικό σύνολο με έδρα την Ολλανδία, γνωστό για τον συνδυασμό jazz, κλασικής και pop μουσικής σε συμφωνική κλίμακα. Αποτέλεσμα αυτής της συνάντησης είναι το άλμπουμ Somni – ηχογραφημένο ζωντανά σε τρεις διαδοχικές νύχτες (17–19 Ιανουαρίου 2025), στην Ουτρέχτη – το οποίο κυκλοφόρησε τον Νοέμβριο του 2025 γνωρίζοντας καθολική αποδοχή και εξαιρετικές κριτικές.
Η βραδιά της 19ης Σεπτεμβρίου στο Floyd Live Music Venue θα είναι μια σπάνια ευκαιρία για το ελληνικό κοινό να βιώσει έναν πραγματικά «ζωντανό» μουσικό οργανισμό: μια μπάντα που λειτουργεί ως ενιαίο σώμα, με ήχο που ξεπερνά τα όρια των ειδών και μετατρέπει κάθε συναυλία σε εμπειρία.

Follow Snarky Puppy:
Website | Instagram | Facebook | YouTube | Spotify
Follow Floyd
Official Website | Facebook | Instagram | TikTok | YouTube

Ty Segall
2026-09-25 20:00 - 23:30 | FLOYD, Pireos 117, Athens, Greece
Ο Ty Segall επιστρέφει στην Αθήνα, μετά από πολλά χρόνια απουσίας, την Παρασκευή 25 Σεπτεμβρίου στο Floyd Live Music Venue. Ένας από τους πιο πολυγραφότατους και ανήσυχους καλλιτέχνες των τελευταίων δύο δεκαετιών, ο Καλιφορνέζος δημιουργός και αδιαφιλονίκητος εκφραστής της σύγχρονης garage-rock αναβίωσης, υπόσχεται – μαζί με τη μπάντα του – μια εκρηκτική βραδιά γεμάτη παραμόρφωση, ενέργεια και ακαταμάχητα feel-good τραγούδια.
Η γενική διάθεση των εισιτηρίων ξεκινά την Πέμπτη 5/3 στις 12:00, προς 29€ και για περιορισμένο αριθμό. Οι επόμενες φάσεις θα ανακοινωθούν σύντομα.

Με σήμα-κατατεθέν τις καταιγιστικές live εμφανίσεις του, ο 38χρονος συνθέτης, κιθαρίστας και τραγουδιστής έχει χτίσει μια δισκογραφία που μοιάζει ανεξάντλητη: δεκάδες κυκλοφορίες, είτε σόλο είτε ως ηγέτης σχημάτων όπως οι Fuzz και οι GØGGS, αποτυπώνουν μια δημιουργικότητα που δύσκολα συναντά κανείς σήμερα. Κάθε νέος δίσκος του αποτελεί και μια στροφή – άλλοτε προς την ωμή garage, άλλοτε προς την ψυχεδέλεια, το glam, το folk ή ακόμη και το prog και το metal. Ο Segall κοιτά πάντα μπροστά· κι αν επιστρέφει στις ρίζες, το κάνει για να συνομιλήσει δημιουργικά με τους μουσικούς του ήρωες.
Ανάμεσα στις επιρροές που ο ίδιος έχει αναφέρει βρίσκονται οι Hawkwind, David Bowie, Marc Bolan, Black Sabbath, The Stooges, The Beatles, The Byrds και Black Flag – ένα μωσαϊκό ήχων που εξηγεί τη διαρκή του μεταμόρφωση. Παρά το hype που συχνά συνοδεύει το όνομά του, ο ίδιος δεν το κυνήγησε ποτέ και προτίμησε να ακολουθεί σταθερά τον δικό του δρόμο.
Δίσκοι όπως τα Melted (2010), Slaughterhouse (2012), Manipulator (2014) και Emotional Mugger (2016), ανάμεσα σε πολλούς ακόμη, αποτυπώνουν έναν καλλιτέχνη που δύσκολα «παράγει» πλέον η μουσική βιομηχανία: απρόβλεπτο, παραγωγικό και αφοσιωμένο αποκλειστικά στο όραμά του.
Ο πιο πρόσφατος δίσκος του, Possession (2025), προσθέτει νέα χρώματα στην ήδη πλούσια παλέτα του. Εξερευνώντας διαφορετικές αφηγηματικές φόρμες, συνεργάζεται στιχουργικά με τον σκηνοθέτη και μακροχρόνιο συνεργάτη του, Matt Yoka, παρουσιάζοντας ιστορίες με έντονο αμερικανικό χαρακτήρα και κινηματογραφική ατμόσφαιρα.
Στις 25 Σεπτεμβρίου, το Floyd Live Music Venue θα μετατραπεί στο ιδανικό σκηνικό για μια βραδιά ωμής έντασης και ελευθερίας – ακριβώς όπως αρμόζει σε έναν καλλιτέχνη που δεν έμαθε ποτέ να μένει στάσιμος.
Follow Ty Segall
Official website | Instagram | Drag City | Bandcamp | Spotify

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd
Official Website | Facebook | Instagram | TikTok | YouTube

The Charlatans
2026-10-17 20:00 - 23:30 | FLOYD, Pireos 117, Athens, Greece
Οι The Charlatans επιστρέφουν μετά από πολλά χρόνια στη χώρα μας, το Σάββατο 17 Οκτωβρίου, στο Floyd Live Music Venue. Ένα από τα συγκροτήματα που καθόρισαν το κύμα του Madchester, δίπλα στους Stone Roses, Happy Mondays και Inspiral Carpets, οι The Charlatans όχι μόνο διέγραψαν τη δική τους ξεχωριστή πορεία, αλλά συνέχισαν να πρωταγωνιστούν και στα χρόνια της Britpop, μαζί με ονόματα όπως οι Oasis, Blur και Pulp. Περισσότερα από 35 χρόνια μετά το ξεκίνημά τους, παραμένουν το ίδιο δημιουργικοί, τολμηροί και απόλυτα ζωντανοί.
Η διάθεση των εισιτηρίων ξεκινά την Πέμπτη 2 Ιουλίου, στις 12:00, προς 39€ για περιορισμένο αριθμό εισιτηρίων. Οι επόμενες φάσεις θα ανακοινωθούν στη συνέχεια.
Με 14 άλμπουμ, τρία από τα οποία έφτασαν στο Νο.1 των βρετανικών charts, 22 επιτυχίες στο Top 40 και τραγούδια που σημάδεψαν μια ολόκληρη εποχή, οι The Charlatans συνεχίζουν να δημιουργούν με την ίδια έμπνευση και να ανεβαίνουν στη σκηνή με την ίδια αστείρευτη ενέργεια.
Κλασικά τραγούδια όπως τα “The Only One I Know”, “Weirdo”, “One to Another”, “North Country Boy”, “How High” και “My Beautiful Friend” επιβεβαιώνουν τη διαχρονική αξία ενός καταλόγου που άφησε ανεξίτηλο αποτύπωμα στη βρετανική κιθαριστική σκηνή. Παράλληλα, η συνεχής εξέλιξη του ήχου τους δεν τους επέτρεψε ποτέ να εγκλωβιστούν σε μία συγκεκριμένη μουσική τάση, διατηρώντας τους ξεχωριστούς μέχρι σήμερα.
Άλμπουμ όπως τα Some Friendly (1990), Between 10th and 11th (1992), The Charlatans (1995) και Tellin’ Stories (1997) ακούγονται σήμερα το ίδιο συναρπαστικά, ενώ οι πιο πρόσφατες δουλειές τους, Different Days (2017) και We Are Love (2025), αποδεικνύουν ότι πρόκειται για ένα συγκρότημα που εξακολουθεί να έχει ουσία, έμπνευση και δημιουργική ορμή. Όλα αυτά θα τα ζήσουμε από κοντά στη σκηνή του Floyd, σε μια βραδιά γεμάτη διαχρονικά τραγούδια, με ένα από τα σημαντικότερα βρετανικά συγκροτήματα των τελευταίων τεσσάρων δεκαετιών.

Follow The Charlatans
Official | Spotify | Facebook | Instagram | YouTube
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd
Official Website | Facebook | Instagram | TikTok | YouTube

Naxatras
2026-10-24 20:00 - 23:30 | FLOYD, Pireos 117, Athens, Greece
Οι Naxatras έρχονται για πρώτη φορά στο Floyd Live Music Venue, το Σάββατο 24 Οκτωβρίου, για τη μεγαλύτερη μέχρι σήμερα headline εμφάνισή τους στην Ελλάδα. Μια βραδιά γεμάτη ψυχεδελικό rock, heavy riffs, «διαστημικά» grooves και ταξιδιάρικες μελωδίες από μια μπάντα που συνεχίζει να εξελίσσεται και να διευρύνει διαρκώς το κοινό της.
Η διάθεση των εισιτηρίων ξεκινά άμεσα προς 15€ για περιορισμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Οι Naxatras ξεκίνησαν από τη Βόρεια Ελλάδα και, μέσα σε περισσότερα από δέκα χρόνια πορείας, διαμόρφωσαν μια ξεχωριστή ταυτότητα στο σύγχρονο ψυχεδελικό rock. Ο χαρακτηριστικός τους ήχος, που συνδυάζει heavy κιθαριστικά riffs, ταξιδιάρικες μελωδίες, έντονο αυτοσχεδιασμό και progressive επιρροές, τους έχει καθιερώσει ως μία από τις σημαντικότερες παρουσίες της ευρωπαϊκής ψυχεδελικής σκηνής.
Το ομώνυμο ντεμπούτο άλμπουμ τους, που κυκλοφόρησε το 2012, ηχογραφήθηκε εξ ολοκλήρου live, αποτυπώνοντας από την πρώτη στιγμή τη φιλοσοφία μιας μπάντας που ζει και αναπνέει για τη σκηνή. Το II (2016) ακολούθησε την ίδια φιλοσοφία αναλογικού παιξίματος και ζωντανής ηχογράφησης, ενώ με το III (2018) η μπάντα διεύρυνε σημαντικά το κοινό της και εδραίωσε την παρουσία της στην ευρωπαϊκή ψυχεδελική σκηνή. Το IV (2022), το πιο φιλόδοξο άλμπουμ τους μέχρι σήμερα, ανέδειξε ακόμη περισσότερο τις progressive rock επιρροές τους, ενώ το πιο πρόσφατο V (2025) απέσπασε εξαιρετικές κριτικές και επιβεβαίωσε τη σταθερά ανοδική πορεία τους.
Η φήμη τους, όμως, έχει χτιστεί κυρίως μέσα από τις ζωντανές εμφανίσεις τους. Με ασταμάτητες περιοδείες σε ολόκληρη την Ευρώπη και συμμετοχές σε κορυφαία φεστιβάλ, όπως τα Desertfest, Ozora και Up In Smoke, οι Naxatras έχουν εξελιχθεί σε ένα από τα πλέον περιζήτητα live acts της σύγχρονης ψυχεδελικής σκηνής.
Το Σάββατο 24 Οκτωβρίου, στην πιο μεγάλη μέχρι σήμερα στιγμή τους, οι Naxatras θα γιορτάσουν με τους πολυπληθείς φίλους τους, την κορύφωση μιας εντυπωσιακής πορείας. Μέχρι βέβαια την επόμενη!

Follow Naxatras

Official | Facebook | Instagram | Bandcamp | YouTube | Spotify
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd
Official Website | Facebook | Instagram | TikTok | YouTube

Mareux
2026-11-03 20:00 - 23:30 | FLOYD, Pireos 117, Athens, Greece
O Mareux έρχεται στην Αθήνα για το πρώτο του show στη χώρα μας, την Τρίτη 3 Νοεμβρίου, στο Floyd Live Music Venue. Ο Αμερικανός, ιρανικής καταγωγής, Aryan Ashtiani ηγείται του νέου darkwave και synth-pop κύματος που αναζωπύρωσε το ενδιαφέρον μιας νέας γενιάς ακροατών, εισχωρώντας παράλληλα σε κοινά πολύ διαφορετικών μουσικών ειδών.
Η διάθεση των εισιτηρίων ξεκινά άμεσα, με πρώτη τιμή τα 29€ για περιορισμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Ο Mareux ξεκίνησε να ηχογραφεί το 2013 και, δύο χρόνια αργότερα, κυκλοφόρησε τη δική του σκοτεινή προσέγγιση στο “The Perfect Girl” των The Cure (1987). Χρειάστηκε να περάσουν έξι χρόνια μέχρι το τραγούδι να γίνει απρόσμενα viral στο TikTok, συγκεντρώνοντας μέχρι σήμερα περισσότερα από 2,3 δισεκατομμύρια views σε κάθε μορφή περιεχομένου.

Ήταν η στιγμή που άλλαξε τα πάντα. Ο Mareux άρχισε να χτίζει έναν cult πυρήνα οπαδών, από τη Νότια Αμερική μέχρι την Ανατολική Ευρώπη, ενώ το ντεμπούτο album του, “Lovers From the Past” (2023), μια συλλογή σκοτεινών αλλά άμεσα εθιστικών τραγουδιών, γνώρισε καθολική αποδοχή από κοινό και media.
Ο ήχος του συνδυάζει darkwave, synth-pop, coldwave και post-punk στοιχεία, με διαπεραστικά synths και υπόγεια, παθιασμένα φωνητικά. Μελωδικός και χορευτικός, αλλά ταυτόχρονα σκληρός και βαθιά ρομαντικός, ο Mareux έχει εξελιχθεί σε ένα από τα πιο χαρακτηριστικά νέα ονόματα της σκοτεινής pop αισθητικής των τελευταίων χρόνων. Μαζί με τα άλλα δύο μέλη της μπάντας του, παραδίδει live εμφανίσεις που κερδίζουν συνεχώς νέους, πιστούς οπαδούς.
«Θέλω να γίνω μια πύλη προς παλιές μουσικές υποκουλτούρες για νέους ανθρώπους που μόλις ξεκινούν να ανακαλύπτουν εναλλακτικούς ήχους», έχει δηλώσει χαρακτηριστικά.
Ο δεύτερος δίσκος του, το ζοφερά απολαυστικό “Nonstop Romance” (2025), τον οδήγησε σε ένα νέο επίπεδο: εμφανίσεις σε μεγάλα φεστιβάλ όπως το Coachella και το Cruel World, sold-out περιοδείες και, πλέον, την πρώτη του εμφάνιση στην Αθήνα, σε μια βραδιά που αναμένεται να συζητηθεί.
Follow:
Official | Facebook | Youtube | Spotify | Instagram | Apple music
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.

Sleaford Mods
2026-11-07 20:00 - 23:30 | FLOYD, Pireos 117, Athens, Greece
Οι Sleaford Mods επιστρέφουν στην Αθήνα το Σάββατο 7 Νοεμβρίου, για μια εμφάνιση στο Floyd Live Music Venue που δεν θα μοιάζει με τίποτα που έχεις δει!
Η διάθεση των εισιτηρίων ξεκινά την Μ.Παρασκευή 10 Απριλίου, στις 10:00, προς 32 € και για περιορισμένο αριθμό. Μία μέρα νωρίτερα, την Μ.Πέμπτη 9 Απριλίου στις 12:00, θα ξεκινήσει ξεχωριστό artist presale, για το οποίο θα υπάρξει ενημέρωση από τα κανάλια του καλλιτέχνη (newsletter). Οι επόμενες φάσεις θα ανακοινωθούν στην πορεία.
Το αυθάδικο και σαρωτικό ντουέτο των Andrew Fearn και Jason Williamson, που έβαλε το “Do” στο “DIY” εδώ και σχεδόν 20 χρόνια, ξεκίνησε παίζοντας σε υπόγεια και έφτασε σε sold out περιοδείες, δίσκους στο Top 5 και headline θέσεις σε φεστιβάλ. Ιδιοσυγκρασιακοί και ακαταμάχητοι, έχουν ήδη αφήσει το αποτύπωμά τους μέσα από τον minimal electronic ήχο και τη στιχουργική διορατικότητά τους.
Τους έχουν αποκαλέσει «electro-punk», «rap-punk», «electro-pop», «minimalist spoken word», αλλά και «μια ποιητική έκρηξη θυμού, μια ταξική αγανάκτηση που αναζητά τρόπο να ξεσπάσει».
Ο φετινός δίσκος τους, “The Demise Of Planet X”, είναι από τους καλύτερούς τους σε μια καριέρα με ήδη πολλά highlights. Περιλαμβάνει ποικίλες ηχητικές διαφοροποιήσεις, μαζί με την ωμή, κατάμαυρου χιούμορ κριτική των καιρών μας.
Μαζί με τη συνηθισμένη ασυμβίβαστη ενέργειά τους, επιστρατεύουν ξανά αναπάντεχους guests: τη Gwendoline Christie (Severance / Game of Thrones), τους ανερχόμενους Big Special, την Aldous Harding, καθώς και τη Sue Tompkins από τους Life Without Buildings. Το αποτέλεσμα είναι ένας δίσκος διαφωτιστικός και συγκινητικός, που αξίζει να ακούς μέχρι το τέλος του κόσμου – όποτε κι αν έρθει αυτό…
Ο θρυλικός Iggy Pop έχει δηλώσει, εδώ και καιρό, την προτίμησή του: «Τους αγαπώ. Είναι η πιο αξιόπιστη μπάντα του καιρού μας, η οποία δεν στηρίζεται σε παραδοσιακά κλισέ για να σε κάνει να αισθάνεσαι ωραία».
Ο «πολεμικός ανταποκριτής της μεσαίας τάξης», Jason Williamson, και ο «μάγος» των ήχων, Andrew Fearn, βλέπουν το κοινό τους να μεγαλώνει διαρκώς και έρχονται στην Αθήνα ακριβώς τη στιγμή που τους χρειαζόμαστε!

Follow Sleaford Mods:
Website | Instagram | Facebook | Youtube | Soundcloud | Χ
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία:https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd:
Official Website | Facebook | Instagram | TikTok | YouTube

Uriah Heep
2026-11-08 20:00 - 23:30 | FLOYD, Pireos 117, Athens, Greece
Οι Uriah Heep επιστρέφουν για μία τελευταία εμφάνιση στη χώρα μας, την Κυριακή 8 Νοεμβρίου, στο Floyd Live Music Venue, στο πλαίσιο της αποχαιρετιστήριας περιοδείας τους “The Magician’s Farewell”. Οι θρυλικοί Βρετανοί hard rockers ανεβαίνουν στη σκηνή με ένα πλούσιο greatest hits set, προσφέροντας ένα μεγαλειώδες αντίο στο ελληνικό κοινό και στις αμέτρητες στιγμές που μοιράστηκαν μαζί του.
Η διάθεση των εισιτηρίων ξεκινά την Παρασκευή 17 Απριλίου, στις 10:00. Τη Τετάρτη 15 Απριλίου στις 11:00, θα ξεκινήσει μία ξεχωριστή προπώληση, μέσω Spotify, η οποία θα διαρκέσει 24 ώρες, με σχετική ενημέρωση από τα επίσημα κανάλια της μπάντας.
Οι Uriah Heep είναι, χωρίς αμφιβολία, μια μπάντα-θεσμός που άφησε ανεξίτηλο το στίγμα της στην κοσμογονική δεκαετία των ‘70s, αποτελώντας θεμέλιο λίθο του progressive hard rock και διαμορφώνοντας έναν απόλυτα αναγνωρίσιμο, δικό της ήχο.
Μαζί με τους Led Zeppelin, Black Sabbath και Deep Purple, συνέβαλαν καθοριστικά στη διαμόρφωση του βρετανικού heavy metal, ξεκινώντας με το θρυλικό ντεμπούτο τους “Very ‘Eavy, Very ‘Umble”.
Η συνέχεια, κυρίως μέσα στα ‘70s, γράφτηκε με χρυσά γράμματα. Κλασικοί δίσκοι όπως τα “Look At Yourself” (1971), “Salisbury” (1971), “Demons And Wizards” (1972), “The Magician’s Birthday” (1972), “Firefly” (1977), αλλά και μεταγενέστερες κυκλοφορίες όπως τα “Sea Of Light” (1995) και “Wake The Sleeper” (2008), περιλαμβάνουν τραγούδια-ύμνους για γενιές ακροατών, όπως τα “Gypsy”, “July Morning”, “Easy Livin’”, “Sunrise” και “Lady in Black”.
Η χαρακτηριστική χρήση πολυφωνικών φωνητικών σε ένα heavy rock πλαίσιο τους χάρισε τον τίτλο «The Beach Boys of Heavy Metal», ενώ η επιρροή τους παραμένει εμφανής σε δεκάδες σχήματα μέχρι σήμερα.
Παράλληλα, υπήρξαν πρωτοπόροι στην ενσωμάτωση του Hammond organ στον σκληρό ήχο της εποχής, σε συνδυασμό με την κιθάρα-σήμα κατατεθέν του ηγέτη τους, Mick Box.
Με περισσότερους από 25 studio δίσκους, πάνω από 40 εκατομμύρια πωλήσεις και αμέτρητες ζωντανές εμφανίσεις, οι Uriah Heep έχουν γράψει τη δική τους ξεχωριστή ιστορία – από τις sold out περιοδείες παγκοσμίως μέχρι τη θρυλική εμφάνισή τους στη Μόσχα, το 1987, μπροστά σε 180.000 θεατές.
Η αποχαιρετιστήρια περιοδεία τους, με τίτλο “The Magician’s Farewell”, ξεκίνησε ήδη τον Ιανουάριο και θα περάσει από κάθε γωνιά του πλανήτη, σηματοδοτώντας το κλείσιμο μιας τεράστιας πορείας δεκαετιών.
Μια εμβληματική μπάντα που επιστρέφει για μια τελευταία, αξέχαστη βραδιά στην Ελλάδα – αντάξια της μοναδικής ιστορίας της.

Follow Uriah Heep
Website | Facebook | Instagram | Spotify

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

Floyd Live Music Venue: Πειραιώς 117, Γκάζι, Αθήνα, πλησίον του Στ. Μετρό Κεραμεικός / Τηλ. 210 3416706
*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd:
Official Website | Facebook | Instagram | TikTok | YouTube

PARADISE LOST
2026-11-11 20:00 - 23:30 | FLOYD, Pireos 117, Athens, Greece
PARADISE LOST
ΤΕΤΑΡΤΗ 11 ΝΟΕΜΒΡΙΟΥ 2026
FLOYD LIVE MUSIC VENUE
Οι Paradise Lost έρχονται στην Αθήνα με έναν αριστουργηματικό νέο δίσκο και όλα τα
highlights της καριέρας τους!
Την Τετάρτη 11 Νοεμβρίου στο Floyd, θα υποδεχτούμε μια από τις σημαντικότερες
μπάντες της σύγχρονης metal ιστορίας, σε μια μοναδική συναυλία που θα επιβεβαιώσει τη σχέση λατρείας που έχει το ελληνικό κοινό με τους Shadowkings. Με το νέο τους album να έχει ήδη αφήσει το στίγμα του και με ένα setlist που διατρέχει τις
σημαντικότερες στιγμές της σπουδαίας δισκογραφίας τους, η Βρετανική μπάντα έρχεται για να δώσει ένα καθηλωτικό show αντάξιο του ονόματος και της ιστορίας της.
Περισσότερες από τρεις δεκαετίες μετά την έναρξη της καριέρας τους και με πάνω από δύο εκατομμύρια πωλήσεις άλμπουμ, οι Paradise Lost παραμένουν οι αδιαμφισβήτητοι βασιλιάδες της σκοτεινής πλευράς του metal. Σχηματίστηκαν στο Χάλιφαξ το 1988, και γρήγορα ήρθε η αναγνώριση τους ως πρωτοπόροι του gothic metal μέσα από τα πρώτα, εμβληματικά άλμπουμ τους, όπως το θρυλικό Gothic του 1991.
Ποτέ δεν υπήρξαν συγκρότημα που έμενε δημιουργικά στάσιμο αφού καθ’ όλη τη διάρκεια της πορείας τους εξερεύνησαν πολυάριθμες εκφάνσεις του σκληρού ήχου, από τις sludge doom-death ρίζες τους έως την κατάκτηση των metal mainstream charts με τον ογκώδη, πλούσιο ήχο του Draconian Times το 1995. Aργότερα τόλμησαν να
κινηθούν σε πιο πειραματικές, ηλεκτρονικές κατευθύνσεις, επηρεάζοντας καλλιτέχνες τόσο διαφορετικούς μεταξύ τους όπως είναι οι Cradle Of Filth, HIM, Gatecreeper και η Chelsea Wolfe.
Πλέον φτάνοντας στο 2025, το πενταμελές σχήμα από το Γιορκσάιρ επέστρεψε με το εντυπωσιακό 17ο άλμπουμ του, Ascension, έναν δίσκο που επιβεβαίωσε τη συνθετική δεινότητά των Paradise Lost μιας και βρέθηκε σε όλες τις λίστες με τους καλύτερους δίσκους της προηγούμενης χρονιάς. Σε παραγωγή του κιθαρίστα του γκρουπ, Gregor Mackintosh στα Black Planet East Studios στο Γιορκσάιρ, με τα τύμπανα και τα φωνητικά να ηχογραφούνται στα NBS και Wasteland Studios στη Σουηδία, τα 10
τραγούδια του άλμπουμ διαβαίνουν όλα τα σκοτεινά μονοπάτια που δημιούργησαν οι Shadowkings μέσα από τον χαρακτηριστικό τους ήχο μπολιάζοντας τις σπαραξικάρδιες μελωδίες του Mackintosh, το ιδιοφυές rhythm section και την χαρακτηριστική φωνή του Holmes.
«Μετά από 35 χρόνια, όλα είναι συνειδητά», λέει ο Nick. «Είναι δύσκολο να μην είσαι 100% σίγουρος για το από πού προέρχονται τα πάντα, έχοντας ένα τόσο μεγάλο και ποικιλόμορφο back catalogue, αλλά τελικά όλα καταλήγουν στο αν μας αρέσει ή όχι η μουσική που δημιουργούμε. Αν μας αρέσει, μένει! Αυτό δεν έχει αλλάξει από τότε που ήμασταν έφηβοι.»
Το Ascension στέκεται περήφανα στον κατάλογο των Paradise Lost. Η «μιζέρια» δεν σταματά ποτέ, αλλά, όπως λέει αστειευόμενος ο Nick, έτσι τους αρέσει.
Την Τετάρτη 11 Νοεμβρίου στο Floyd, οι Paradise Lost θα μας υπενθυμίσουν γιατί το σκοτάδι τους αποτελεί, για σχεδόν τέσσερις δεκαετίες, το πιο γοητευτικό καταφύγιο του σκληρού ήχου. Μια βραδιά-σταθμός με τα τραγούδια τους που σημάδεψαν την σπουδαία δισκογραφική τους πορεία και σφράγισαν την ερωτική τους σχέση με το ελληνικό κοινό.
Η προπώληση των εισιτηρίων ξεκινά την Πέμπτη 5 Μαρτίου στις 12:00 μέσω του more.com

KREATOR & OVERKILL
2026-11-23 19:00 - 23:30 | FLOYD, Pireos 117, Athens, Greece
KREATOR & OVERKILL LIVE IN ATHENS
Δευτέρα 23 Νοεμβρίου 2026 | Floyd Live Music Venue
Δύο από τα μεγαλύτερα ονόματα στην ιστορία του παγκόσμιου thrash metal ενώνουν τις δυνάμεις τους για μία αξέχαστη βραδιά στην Αθήνα! Οι θρυλικοί KREATOR επιστρέφουν στην Ελλάδα στο πλαίσιο της παγκόσμιας περιοδείας τους “Krushers of the World”, έχοντας στο πλευρό τους τους εμβληματικούς OVERKILL, σε μία από τις πιο δυνατές metal συναυλίες του 2026!
Με περισσότερα από σαράντα χρόνια αδιάκοπης παρουσίας στη διεθνή metal σκηνή, πάνω από δύο εκατομμύρια πωλήσεις δίσκων και αμέτρητες εμφανίσεις στα μεγαλύτερα φεστιβάλ του κόσμου, οι KREATOR παραμένουν μία από τις σημαντικότερες μπάντες που ανέδειξε ποτέ το ευρωπαϊκό thrash metal.
Η περιοδεία “Krushers of the World” επεκτείνεται με νέες ημερομηνίες τον Νοέμβριο του 2026 σε επιλεγμένες χώρες, με την Αθήνα να αποτελεί μία από τις πολυαναμενόμενες στάσεις της. Τη Δευτέρα 23 Νοεμβρίου 2026, το Floyd Live Music Venue θα φιλοξενήσει μία συναυλία γεμάτη ένταση, ανελέητα riffs και την ενέργεια για τα οποία ξεχωρίζουν οι KREATOR.
Θα ζήσουμε ένα εκρηκτικό πρόγραμμα με κλασικούς ύμνους από τη δισκογραφία των KREATOR, καθώς και νέα τραγούδια από την επερχόμενη δισκογραφική τους δουλειά, σε μία παραγωγή αντάξια της τεράστιας κληρονομιάς του συγκροτήματος.
Τη βραδιά θα ανοίξουν οι θρυλικοί OVERKILL, ένα από τα ιστορικότερα
συγκροτήματα της αμερικανικής thrash metal σκηνής. Με περισσότερες από τέσσερις δεκαετίες πορείας και φήμη που βασίζεται στις εκρηκτικές ζωντανές εμφανίσεις τους, οι OVERKILL αποτελούν το ιδανικό συμπλήρωμα για μία ανεπανάληπτη συναυλία thrash metal.
Η συνάντηση των KREATOR και OVERKILL στην Αθήνα αναμένεται να αποτελέσει ένα από τα σημαντικότερα metal γεγονότα της χρονιάς στην Ελλάδα!

ΠΛΗΡΟΦΟΡΙΕΣ ΣΥΝΑΥΛΙΑΣ των KREATOR
Special Guests: OVERKILL
Δευτέρα 23 Νοεμβρίου 2026
Floyd Live Music Venue – Αθήνα
Η προπώληση των εισιτηρίων ξεκινάει την Παρασκευή 3 Ιουλίου στο Eventation.pro.

Carpenter Brut
2026-11-26 20:00 - 23:30
O Carpenter Brut έρχεται στην Αθήνα την Πέμπτη 26 Νοεμβρίου στο Floyd Live Music Venue. Ο σκοτεινός ηγέτης του synthwave παρουσιάζει και στη χώρα μας την επιτυχημένη περιοδεία του The End Complete, ένα εκκωφαντικό show με στόχο να μη μείνει κανείς ακίνητος. Όπως λέει ο ίδιος: «In a world gone dark… Only the beat survives!»
Η διάθεση των εισιτηρίων ξεκινά την Παρασκευή 5/6 στις 12:00, με πρώτη τιμή τα 36€ για περιορισμένο αριθμό εισιτηρίων. Οι επόμενες φάσεις θα ανακοινωθούν στην πορεία.

Ο Γάλλος Franck Hueso έχει μετατραπεί σε σύμβολο του darksynth, συνδυάζοντας τον κινηματογραφικό ήχο του μεγάλου John Carpenter με τη metal δύναμη και τις έντονες 80s electro επιρροές, σε μια πορεία που φέτος συμπληρώνει 15 χρόνια.
Παραμένοντας μακριά από τα φώτα της δημοσιότητας, επιλέγει να αφήνει τη μουσική του να μιλά πρώτη. Φέτος κυκλοφόρησε το εξαιρετικό Leather Temple, το τελευταίο μέρος της τριλογίας Leather, με προγενέστερα τα Leather Teeth και Leather Terror — ένα σινεφίλ concept, το soundtrack μιας sci-fi δυστοπίας.
Συνθέτει επίσης για ταινίες και video games, και ο φετινός δίσκος του αποτελεί το αποκορύφωμα της καλλιτεχνικής του φιλοδοξίας. Με απόλυτα συνεκτικό όραμα, παραδίδει ένα δυσοίωνο έργο, φτιαγμένο να σταθεί από φεστιβάλ ηλεκτρονικής μουσικής μέχρι και heavy metal σκηνές.
Ετοιμαστείτε για ένα live χωρίς ανάσα, με κομμάτια όπως τα κλασικά “Turbo Killer”, “Le Perv” και “Roller Mobster”, μαζί με τα νέα “Leather Temple”, “Major Threat” και “The Misfits / The Rebels”.
Follow Carpenter Brut:
Official | Facebook | Youtube | Spotify | Instagram |
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Floyd Live Music Venue: Πειραιώς 117, Γκάζι, Αθήνα, πλησίον Στ. Μετρό Κεραμεικός

Belle & Sebastian
2026-11-27 20:00 - 23:30 | FLOYD, Pireos 117, Athens, Greece
Οι Belle & Sebastian έρχονται στο Floyd Live Music Venue την Παρασκευή 27 Νοεμβρίου, για μια ξεχωριστή βραδιά αφιερωμένη στα 30 χρόνια του εμβληματικού “If You’re Feeling Sinister”. Οι αγαπημένοι Σκοτσέζοι, ένα από τα σημαντικότερα indie συγκροτήματα των τελευταίων τριών δεκαετιών, θα παρουσιάσουν ολόκληρο το άλμπουμ επί σκηνής, ενώ στη συνέχεια θα ακολουθήσει ένα δεύτερο set με τραγούδια από όλη την πορεία τους.
Η διάθεση των εισιτηρίων ξεκινά την Παρασκευή 19 Ιουνίου στις 11:00, στην τιμή των 40€ για περιορισμένο αριθμό εισιτηρίων. Οι επόμενες φάσεις της προπώλησης θα ανακοινωθούν στη συνέχεια.
Την Τετάρτη 17 Ιουνίου, από τις 11:00, εισιτήρια θα διατεθούν μέσω ειδικής προπώλησης αποκλειστικά στους εγγεγραμμένους στο newsletter της μπάντας (password: [REDACTED]
Το 1996 ήταν η χρονιά που καθόρισε τους Belle & Sebastian. Ο Stuart Murdoch και η παρέα του είχαν μόλις κυκλοφορήσει το αψεγάδιαστο ντεμπούτο τους, “Tigermilk”, όταν, στις 18 Νοεμβρίου της ίδιας χρονιάς, ακολούθησε το “If You’re Feeling Sinister”.
Και οι δύο δίσκοι έχουν πλέον αποκτήσει μυθική υπόσταση, με μόνιμη θέση σε κάθε συζήτηση για τις κορυφαίες στιγμές της δεκαετίας του ’90. Ειδικά το “If You’re Feeling Sinister” θεωρείται ένα από τα σημαντικότερα indie άλμπουμ όλων των εποχών, έχοντας χαρακτηριστεί «ποιητικά αινιγματικό, διαβολικά αστείο και υπέροχα μελωδικό».
Η συνέχεια βρήκε το συγκρότημα σταθερά δημιουργικό και επιδραστικό μέχρι σήμερα, με σπουδαίους δίσκους όπως τα “The Boy with the Arab Strap” (1998), “The Life Pursuit” (2006), “Write About Love” (2010), “Girls in Peacetime Want to Dance” (2015) και, πιο πρόσφατα, το “Late Developers” (2023).
Με μια αισθητική που παραμένει μοναδική, οι Belle & Sebastian συνεχίζουν να ανανεώνονται, διατηρώντας αναλλοίωτο το χαρακτηριστικό μείγμα ρομαντισμού, μελαγχολίας, χιούμορ και απαράμιλλων μελωδιών.
Η βραδιά της 27ης Νοεμβρίου είναι βέβαιο πως θα εξελιχθεί σε μια μεγάλη γιορτή για τους φίλους της μπάντας, με τραγούδια όπως τα “Dog on Wheels”, “String Bean Jean”, “Step Into My Office, Baby”, “The Boy with the Arab Strap”, “Lazy Line Painter Jane”, “Seymour Stein”, “Reclaim the Night” και “I’m a Cuckoo”.
Follow Belle & Sebatian:
Website | Facebook | Youtube | Spotify | Instagram |

Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: more – physical spots

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Floyd Live Music Venue: Πειραιώς 117, Γκάζι, Αθήνα, πλησίον Στ. Μετρό Κεραμεικός

SAINT LEVANT
2026-12-08 20:00 - 23:30
SAINT LEVANT (PS) live in Athens
ΤΡΙΤΗ 8 ΔΕΚΕΜΒΡΙΟΥ 2026 | FLOYD LIVE MUSIC VENUE
Ο Saint Levant, μία από τις πιο συναρπαστικές και πολυσυζητημένες φωνές της σύγχρονης παγκόσμιας μουσικής σκηνής, έρχεται για πρώτη φορά στην Αθήνα, στο Floyd Live Music Venue, την Δευτέρα 8 Δεκεμβρίου, στο πλαίσιο της AFANDI World Tour.
Γεννημένος στην Ιερουσαλήμ κατά τη διάρκεια της Δεύτερης Ιντιφάντα, από Γαλλοαλγερινή μητέρα και Σερβοπαλαιστίνιο πατέρα, ο Marwan Abdelhamid -όπως είναι το πραγματικό του όνομα- μεγάλωσε για επτά καθοριστικά χρόνια στη Γάζα. Οι εμπειρίες αυτές διαμόρφωσαν βαθιά την καλλιτεχνική του ταυτότητα και αποτέλεσαν την έμπνευση για το πρώτο του EP, From Gaza, With Love.
Συνδυάζοντας αραβικές μουσικές παραδόσεις με στοιχεία R&B, hip hop και σύγχρονης pop, ο Saint Levant έχει δημιουργήσει έναν ήχο που ξεπερνά σύνορα και πολιτισμούς. Γράφοντας και ερμηνεύοντας στα αραβικά, αγγλικά και γαλλικά, έχει καταφέρει να χτίσει ένα διεθνές κοινό που αναγνωρίζει στη μουσική του μια αυθεντική και σύγχρονη έκφραση ταυτότητας, πολιτισμού και προσωπικής αφήγησης.
Η καλλιτεχνική του πορεία κορυφώθηκε με το ντεμπούτο άλμπουμ DEIRA, ένα έργο που έθεσε τα θεμέλια του ιδιαίτερου ήχου του. Ακολούθησε το Love Letters / رسائل حب, ένα πολυσυλλεκτικό project που εξερευνά διαφορετικές όψεις της προσωπικότητάς του, από τη νοσταλγία και τον ρομαντισμό μέχρι την αυτοπεποίθηση και την ελπίδα. Με επιρροές που εκτείνονται από τις αραβικές και βορειοαφρικανικές μουσικές παραδόσεις έως το funk της δεκαετίας του ’80 και τη σύγχρονη pop, το project επιβεβαίωσε τη θέση του ως ενός καλλιτέχνη που κινείται με φυσικότητα ανάμεσα σε διαφορετικά μουσικά σύμπαντα.
Το νέο του άλμπουμ, AFANDI, σηματοδοτεί το επόμενο κεφάλαιο της πορείας του. Εμπνευσμένο από το διαχρονικό elegance και το χαρισματικό εκτόπισμα αραβικών θρύλων όπως ο George Wassouf και ο Kadim Al Saher, το AFANDI επαναπροσδιορίζει το αρχέτυπο του «afandi» για τη σύγχρονη εποχή: έναν άνθρωπο με αυτοπεποίθηση, στυλ και βαθιά σύνδεση με τις ρίζες του.
Περισσότερο από ένας μουσικός, ο Saint Levant έχει εξελιχθεί σε πολιτιστικό φαινόμενο για μια νέα γενιά που επαναπροσδιορίζει τη σύγχρονη αραβική ταυτότητα μέσα από τη μουσική, τη μόδα και την τέχνη. Με εκατοντάδες εκατομμύρια streams, sold out εμφανίσεις σε όλο τον κόσμο και μια διαρκώς αυξανόμενη επιρροή στη διεθνή σκηνή, έρχεται στην Αθήνα για μια βραδιά που αναμένεται να αποτελέσει μία από τις πιο ξεχωριστές συναυλιακές εμπειρίες της χρονιάς.
Παραγωγή: gazarte | 223 events

Chelsea Wolfe
2026-12-19 19:30 - 23:30 | FLOYD, Pireos 117, Athens, Greece
Chelsea Wolfe | Σάββατο 19 /12 | Floyd Live Music Venue
Special guest: A.A. Williams.
Η Chelsea Wolfe επιστρέφει στην Αθήνα το Σάββατο 19 Δεκεμβρίου, στο Floyd Live Music Venue, για το μεγαλύτερο show της μέχρι σήμερα στην Ελλάδα. Η καθηλωτική Αμερικανίδα τραγουδίστρια, συνθέτρια και μουσικός παραμένει μοναδική στη δημιουργία εμβυθιστικών κόσμων, εκεί όπου το σκοτάδι και η ομορφιά συνυπάρχουν αξεχώριστα, αποκτώντας διαρκώς νέο και πιστό κοινό.
Special guest της βραδιάς θα είναι η εξαιρετική A.A. Williams.

Η ανακοίνωση της μεγαλύτερης έως σήμερα περιοδείας της, με τελικό σταθμό την Αθήνα, συμπίπτει με την πολυαναμενόμενη δισκογραφική επιστροφή της. Μόλις κυκλοφόρησαν τα δύο εξαιρετικά νέα τραγούδια της, “The Dark” και “Death Is Not the End”, τα οποία θα συμπεριλαμβάνονται στον επερχόμενο ένατο δίσκο της. Στο πρώτο συμμετέχουν η ντράμερ Stella Mozgawa (Warpaint, Courtney Barnett) και ο μπασίστας Justin Meldal-Johnsen (Air, Beck), ενώ στο δεύτερο ο κιθαρίστας των Nine Inch Nails, Robin Finck, και ο ντράμερ Matt Chamberlain (Tori Amos, Fiona Apple).
Η Wolfe επιστρέφει με νέα μουσική, ανοίγοντας την πόρτα σε έναν κόσμο που μόλις τώρα αρχίζει να ξεδιπλώνεται. Έχοντας υπογράψει δίσκους όπως τα “Pain Is Beauty”, “Abyss”, “Birth of Violence” και “She Reaches Out to She Reaches Out to She”, συνεχίζει να εξερευνά τη μεταμόρφωση, την πνευματικότητα, τη θλίψη και τη λαχτάρα, πάντα μέσα από live εμφανίσεις που είναι αδύνατο να ξεχάσεις.
Με συνεργασίες που περιλαμβάνουν καλλιτέχνες όπως ο Chino Moreno των Deftones, οι Xiu Xiu και οι Converge, καθώς και με τραγούδι της στο Game of Thrones και συμμετοχή στο soundtrack της ταινίας X, μαζί με τον Tyler Bates, η Chelsea Wolfe διευρύνει συνεχώς τον μουσικό της κόσμο και τη δημιουργική της παρουσία πέρα από τη σκηνή.
Δεν είναι τυχαίο ότι έγινε η πρώτη μουσικός που αποτέλεσε το πρόσωπο των αρωμάτων Heretic Parfum, επιβεβαιώνοντας τη μοναδική αισθητική και δημιουργική της ταυτότητα.
Τον Δεκέμβριο επιστρέφει στην Αθήνα για το μεγαλύτερο ελληνικό show της μέχρι σήμερα, παρουσιάζοντας το νέο της υλικό αλλά και τραγούδια από ολόκληρη τη διαδρομή που την καθιέρωσε ως μία από τις πιο ξεχωριστές φωνές της σύγχρονης μουσικής.
Τη βραδιά θα ανοίξει ως special guest, η A.A. Williams.
Η ανερχόμενη Λονδρέζα ερμηνεύτρια και συνθέτης, κυκλοφόρησε φέτος τον καλύτερο δίσκο, της ήδη ενδιαφέρουσας πορείας της, το “Solstice”.
Mε post-rock ύφος και με πολλά ακόμα διαφορετικά στοιχεία, δημιουργεί ένταση και ομορφιά μέσα από μια ισορροπημένη δραματική ερμηνεία.
Follow Chelsea Wolfe
Official | Instagram | Spotify
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/
VIP Packages “Chelsea Wolfe THE DARK Tour” > https://www.tixr.com/groups/supereu/events/chelsea-wolfe-athens-greece-the-dark-wold-tour-195778

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Floyd Live Music Venue: Πειραιώς 117, Γκάζι, Αθήνα, πλησίον Στ. Μετρό Κεραμεικός

Black Veil Brides
2027-02-11 20:00 - 23:30 | FLOYD, Pireos 117, Athens, Greece
Οι Black Veil Brides επιστρέφουν στην Αθήνα την Πέμπτη 11 Φεβρουαρίου 2027, στο Floyd Live Music Venue. Μετά την καταιγιστική εμφάνισή τους στο Release Athens – την πρώτη τους στη χώρα μας – οι κορυφαίοι εκπρόσωποι της σύγχρονης alternative/hard rock σκηνής επιστρέφουν για το πρώτο headline show τους στην Ελλάδα, παρουσιάζοντας ένα full set με όλα τα αγαπημένα κομμάτια τους.
Η διάθεση των εισιτηρίων ξεκινά την Παρασκευή 3 Ιουλίου, στις 10:00, προς 39€ και για περιορισμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Δύο ημέρες νωρίτερα, την Τετάρτη 1 Ιουλίου, επίσης στις 10:00, θα ξεκινήσει η ειδική προπώληση για όσες και όσους είναι εγγεγραμμένοι στο newsletter του συγκροτήματος.
https://www.more.com/gr-el/tickets/music/black-veil-brides/artist-presale
Ο Andy Biersack, ο εγκέφαλος των Black Veil Brides, ήταν ένα παιδί που αγαπούσε τους KISS, τον Batman, τον Sweeney Todd, τους Misfits και το Phantom of the Opera – επιρροές που διαμόρφωσαν την αισθητική και την ταυτότητα του συγκροτήματος.
Από το ντεμπούτο τους, We Stitch These Wounds (2010), μέχρι το δημιουργικό ορόσημο Wretched and Divine: The Story of the Wild Ones (2013) και το πιο ώριμο The Phantom Tomorrow (2021), οι Black Veil Brides έχουν αποκτήσει ένα μεγάλο και αφοσιωμένο κοινό, με εντυπωσιακά νούμερα που επιβεβαιώνουν τη διαχρονική απήχησή τους: το “Knives and Pens” έχει ξεπεράσει τα 140 εκατομμύρια views στο YouTube, ενώ το πλατινένιο “In the End” έχει αγγίξει τα 180 εκατομμύρια, εδραιώνοντάς τους ανάμεσα στα σημαντικότερα ονόματα της σύγχρονης rock σκηνής.

Ωστόσο, η φήμη τους δεν χτίστηκε μόνο στο στούντιο. Με ασυναγώνιστη σκηνική παρουσία, έχουν εμφανιστεί στα σημαντικότερα rock και metal φεστιβάλ της Αμερικής, της Ευρώπης και της Αυστραλίας, ενώ έχουν περιοδεύσει δίπλα σε κορυφαία ονόματα όπως οι Avenged Sevenfold και οι Mötley Crüe.
Πρόσφατα κυκλοφόρησαν το νέο τους single, “Certainty”, το οποίο μέσα σε μόλις δύο εβδομάδες ξεπέρασε τα 4 εκατομμύρια streams, και με το νέο τους άλμπουμ, Vindicate, βρίσκονται σε μία από τις πιο δημιουργικές περιόδους της καριέρας τους.
Όσοι βρέθηκαν στο Release Athens πήραν μια πρώτη γεύση από όσα μπορούν να προσφέρουν οι Black Veil Brides επί σκηνής. Στις 11 Φεβρουαρίου 2027, το συγκρότημα επιστρέφει για το πρώτο headline show του στην Ελλάδα, με σκοπό να γράψει το επόμενο κεφάλαιο της σχέσης του με το ελληνικό κοινό, η οποία ξεκίνησε με ομολογουμένως εντυπωσιακό τρόπο.

Follow Black Veil Brides:
Official Website
Facebook
Instagram
Χ
YouΤube
Spotify
TikTok

Διάθεση εισιτηρίων:

Τηλεφωνικά στο 2117700000
Online com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Follow Floyd
Official Website | Facebook | Instagram | TikTok | YouTube

SOEN
2027-03-24 20:00 - 23:30 | FLOYD, Pireos 117, Athens, Greece
Οι Soen επιστρέφουν στην Αθήνα, την Τετάρτη 24 Μαρτίου 2027, στο Floyd Live Music Venue. Οι σπουδαίοι Σουηδοί, από τους κορυφαίους εκπροσώπους του σύγχρονου progressive metal, θα δώσουν το μεγαλύτερο -έως σήμερα- show τους στη χώρα μας, σε μια μεγάλη γιορτή για τους φίλους του συγκεκριμένου ήχου.
Σύντομα θα ανακοινωθούν οι special guests της βραδιάς.
Η διάθεση των εισιτηρίων ξεκινά το Σάββατο 6/6 στις 12:00, με πρώτη τιμή τα 37€ για περιορισμένο αριθμό εισιτηρίων. Οι επόμενες φάσεις θα ανακοινωθούν στην πορεία.
Η ιδέα είχε γεννηθεί το 2004, όμως χρειάστηκε να φτάσουμε στο 2010 για να ανακοινωθεί επίσημα ο σχηματισμός των Soen. Από το ντεμπούτο τους, Cognitive(2012), που αγνόησε κάθε στεγανό και εύκολη κατηγοριοποίηση, ο πρώην ντράμερ των Opeth, Martin Lopez, και ο τραγουδιστής Joel Ekelöf οδήγησαν το συγκρότημα στη δημιουργία μιας ξεχωριστής ταυτότητας, καθιερώνοντάς το ως μία από τις πιο συναρπαστικές μπάντες του σύγχρονου metal.
Η μουσική τους ισορροπεί ανάμεσα στην ένταση του progressive metal, την ατμόσφαιρα του post-rock και ένα μελωδικό βάθος που έχει ως αποτέλεσμα έναν ήχο απολύτως αναγνωρίσιμο και μοναδικό.
Επτά άλμπουμ μετά, με κορυφαίες στιγμές όπως τα Lotus, Imperial, Atlantis και το φετινό Reliance, οι Soen συνεχίζουν να διευρύνουν το κοινό τους και να εξελίσσονται καλλιτεχνικά. Την ίδια στιγμή, παραδίδουν μια ζωντανή εμπειρία επιβλητική και καθηλωτική, συνδυάζοντας τεχνική αρτιότητα με σπάνια εκφραστικότητα.
Η σουηδική μπάντα καταφέρνει να μεταφέρει επί σκηνής, με εντυπωσιακή ακρίβεια, όλη τη δύναμη και τη λεπτομέρεια που χαρακτηρίζουν τη δισκογραφία της. Μια σαρωτική παρουσία, όπου το συναίσθημα βρίσκεται πάντα στο προσκήνιο και οι στιγμές μουσικής υπέρβασης διαδέχονται η μία την άλλη, με τη χαρακτηριστική φωνή του Joel Ekelöf να οδηγεί την εμπειρία.
Στις 24 Μαρτίου, οι Soen επιστρέφουν στην Αθήνα για μια εμφάνιση που αναμένεται να αποτελέσει ένα από τα σημαντικότερα metal γεγονότα της χρονιάς.
Follow Soen:

Website | Facebook | Youtube | Spotify | Instagram |
Διάθεση εισιτηρίων:

Τηλεφωνικά στο 2117700000
Online more.com / Floyd.gr
Φυσικά σημεία: https://www.more.com/gr-el/physical-spots/

*Σύμφωνα με την ισχύουσα νομοθεσία, απαγορεύεται η είσοδος και η παραμονή ανηλίκων στον χώρο της εκδήλωσης.
Floyd Live Music Venue: Πειραιώς 117, Γκάζι, Αθήνα, πλησίον Στ. Μετρό Κεραμεικός
